
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 925 

5 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αίτηση της εταιρείας Β. ΠΑΠΑΓΕΩΡΓΙΟΥ - Δ. ΑΝΑΣΤΑ¬ 
ΣΟΠΟ ΥΛΟΣ Ο.Ε. για τη λήψη ασφαλιστικών μέτρων 
κατά των εταιρειών ΑΦΟΙ Γ. ΠΑΠΑΔΕΛΟΥ Ο.Ε. και 
ΑΡΓΟΣ Α.Ε. ΜΕΛΕΤΩΝ, ΑΝΤΙΠΡΟΣΩΠΕΙΩΝ, ΔΙΑ- 
ΧΕΙΡΙΣΕΩΣ, ΠΡΑΚΤΟΡΕΥΣΕΩΣ ΚΑΙ ΜΕΤΑΦΟΡΩΝ, 
σύμφωνα με το άρθρο 9 παρ. 4 του ν. 703/1977, 


όπως ισχύει. 1 

Συμπληρωματική Εισήγηση της Γραμματείας, με υπ’ 
αριθμ. πρωτ. 2102/15.4.2005, σύμφωνα με την υπ’ 
αριθμ. 277/ΙΝ//2005 απόφαση της Επιτροπής Αντα¬ 
γωνισμού . 2 


ΑΠΟΦΑΣΕΙ Σ 

(ΐ) 

Αίτηση της εταιρείας Β. ΠΑΠΑΓΕΩΡΓΙΟΥ - Δ. ΑΝΑΣΤΑΣΟ- 
ΠΟΥΛΟΣ Ο.Ε. για τη λήψη ασφαλιστικών μέτρων κατά 
των εταιρειών ΑΦΟΙ Γ. ΠΑΠΑΔΕΛΟΥ Ο.Ε. και ΑΡΓΟΣ 
Α.Ε. ΜΕΛΕΤΩΝ, ΑΝΤΙΠΡΟΣΩΠΕΙΩΝ, ΔΙΑΧΕΙΡΙΣΕΩΣ, 
ΠΡΑΚΤΟΡΕΥΣΕΩΣ ΚΑΙ ΜΕΤΑΦΟΡΩΝ, σύμφωνα με το 
άρθρο 9 παρ. 4 του ν. 703/1977, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

(ΑΠΟΦΑΣΗ 1 Αριθμ. 283/ΐν/2005) 

Συνεδρίασε στην αίθουσα συνεδριάσεων του 1ου ορό¬ 
φου των Γ ραφείων της, την 9η Μάίου 2005, ημέρα Δευτέ¬ 
ρα και ώρα 17:30, με την εξής σύνθεση: 

Πρόεδρος: Σπυρίδων Ζησιμόπουλος 


1 Από την παρούσα απόφαση έχουν παραλειφθεί, σύμφωνα με 
το άρθρο 23 παρ. 7 του Κανονισμού Λειτουργίας και Διαχείρισης 
της Επιτροπής Ανταγωνισμού (ΦΕΚ 361 /Β74.4.2001), τα στοιχεία 
εκείνα, τα οποία κρίθηκε ότι αποτελούν επιχειρηματικό απόρρη¬ 
το. Στη θέση των στοιχείων που έχουν παραλειφθεί υπάρχει η έν¬ 
δειξη [...]. 

Όπου ήταν δυνατό τα στοιχεία που παραλείφθηκαν αντικατα- 
στάθηκαν με ενδεικτικά ποσά και αριθμούς ή με γενικές περι¬ 
γραφές (εντός [...]). 


Μέλη: Νικόλαος Γεράσιμος 

Θεόδωρος Δεληγιαννάκης, 

Παναγιώτης Μαντζουράνης, 

Λεωνίδας Νικολούζος 
Ιωάννης Κατσουλάκος 
Γ εώργιος Τ ριανταφυλλάκης και 
Χαρίσιος Ταγαράς. 

Γραμματέας : Αικατερίνη Τριβέλη, κωλυομένης της τα¬ 
κτικής Αλεξάνδρας-Μαρίας Ταραμπίκου. 

Τα λοιπά Τακτικά ή Αναπληρωματικά Μέλη, καίτοι προ- 
σκληθέντα δεν προσήλθαν λόγω δικαιολογημένου κωλύ¬ 
ματος. 

Θέμα της Συνεδριάσεως ήταν η από 18.2.2005 (ημ. 
αριθ. πρωτ. 831) αίτηση της Β. ΠΑΠΑΓΕΩΡΓΙΟΥ - Δ. 
ΑΝΑΣΤΑΣΟΠΟ ΥΛΟΣ Ο.Ε. για τη λήψη ασφαλιστικών μέ¬ 
τρων κατά των εταιρειών ΑΦΟΙ Γ. ΠΑΠΑΔΕΛΟΥ Ο.Ε. και 
ΑΡΓΟΣ Α.Ε. ΜΕΛΕΤΩΝ, ΑΝΤΙΠΡΟΣΩΠΕΙΩΝ, ΔΙΑΧΕΙΡΙΣΕ- 
ΩΣ, ΠΡΑΚΤΟΡΕΥΣΕΩΣ ΚΑΙ ΜΕΤΑΦΟΡΩΝ, σύμφωνα μετο 
άρθρο 9 παρ. 4 του ν. 703/1977, όπως ισχύει. 

Στη συνεδρίαση παρέστησαν: α) Για την εταιρεία Β. ΠΑ- 
ΠΑΓΕΩΡΓΙΟΥ - Δ. ΑΝΑΣΤΑΣΟΠΟΥΛΟΣ Ο.Ε., ο νόμιμος εκ¬ 
πρόσωπος, Βασίλειος Παπαγεωργίου, Διαχειριστής της 
εταιρίας μετά του πληρεξουσίου δικηγόρου Αθανασίου 
Ταξιαρχόπουλου, β) Για την εταιρεία ΑΦΟΙ Γ. ΠΑΠΑΔΕ- 
ΛΟΥ Ο. Ε., ο νόμιμος εκπρόσωπος Γεώργιος Παπαδέλος 
μετά των πληρεξουσίων δικηγόρων Απόστολου Δράκου 
και Αθανάσιου Χαρμάνη και γ) Γ ια την εταιρεία ΑΡΓΟΣ 
Α.Ε. ΜΕΛΕΤΩΝ, ΑΝΤΙΠΡΟΣΩΠΕΙΩΝ, ΔΙΑΧΕΙΡΙΣΕΩΣ, 
ΠΡΑΚΤΟΡΕΥΣΕΩΣ ΚΑΙ ΜΕΤΑΦΟΡΩΝ, οι νόμιμοι εκπρό¬ 
σωποι Νικόλαος Μπιλίρης, Διευθύνων Σύμβουλος της 
εταιρίας και Γεώργιος Βάνας, Γενικός Διευθυντής της 
εταιρίας μετά των πληρεξουσίων δικηγόρων, Πέτρου Σε- 
λέκου και Αθανασίας Αμπατζόγλου. 

Στην αρχή της συζητήσεως τον λόγο έλαβε Γ ενική Ειση- 
γήτρια Σοφία Καμπερίδου, Διευθύντρια της Ε.Α., η οποία 
ανέπτυξε τη γραπτή εισήγησή της και κατέληξε προτείνο- 
ντας, την απόρριψη της με ημ. αριθ. πρωτ. 831/18.2.2005 
αίτησηςτηςεταιρείας Β. ΠΑΠΑΓΕΩΡΓΙΟΥ-Δ. ΑΝΑΣΤΑΣΟ- 
Π ΟΥΔΟΣ για τη λή ψη ασφαλιστικών μέτρων κατά των εται¬ 
ρειών Γ. ΠΑΠΑΔΕΛΟΥ Ο.Ε. και ΑΡΓΟΣ ΑΝΩΝΥΜΗ ΕΤΑΙΡΙΑ 
ΜΕΛΕΤΩΝ, ΑΝΤΙΠΡΟΣΩΠΕΙΩΝ, ΔΙΑΧΕΙΡΙΣΕΩΣ, ΠΡΑΚΤΟ¬ 
ΡΕΥΣΕΩΣ ΚΑΙ ΜΕΤΑΦΟΡΩΝ, ως ουσία αβάσιμη, δεδομέ¬ 
νου ότι δεν πληρούνται σωρευτικά οι προϋποθέσεις του 
άρθρου 9 παρ. 4 του ν. 703/1977, όπως ισχύει. 

Στην συνέχεια, το λόγο έλαβαν οι ανωτέρω νόμιμοι εκ¬ 
πρόσωποι και πληρεξούσιοι δικηγόροι των εταιριών, οι 
οποίοι ανέπτυξαν τις θέσεις αυτών, έδωσαν διευκρινίσεις 
και απάντησαν σε ερωτήσεις που τους υπέβαλαν ο Πρόε¬ 
δρος και τα Μέλη της Επιτροπής και ζήτησαν, η μεν αι¬ 
τούσα την αποδοχή της αίτησής της, οι δε καθών, την 
απόρριψη αυτής, αναφερόμενοι και στα υπομνήματα που 
θα προσκομίσουν. 

Ο Πρόεδρος της Επιτροπής έδωσε προθεσμία στις εν¬ 
διαφερόμενος εταιρείες έως την Δευτέρα 16η Μα'ΐου 
2005, προκειμένου να καταθέσουν τα υπομνήματά τους. 

Η Επιτροπή Ανταγωνισμού συνήλθε σε διάσκεψη την 2α 
Ιουνίου 2005, ημέρα Πέμπτη και ώρα 13:00 στην ίδια ως 
άνω αίθουσα και αφού έλαβε υπόψη τα στοιχεία του σχε¬ 
τικού φακέλου, την εισήγηση της Γραμματείας, τις από¬ 
ψεις που διατύπωσαν, προφορικώς και εγγράφως και τα 
υπομνήματα που κατέθεσαν οι ενδιαφερόμενος εταιρίες 
και την ενώπιον της Επιτροπής εν γένει συζήτηση της 
υποθέσεως: 

ΣΚΕΦΘΗΚΕΩΣ ΕΞΗΣ: 

I. Με την μεημ. αριθμ. πρωτ. 831/18.2.2005 αίτησή της 
και σύμφωνα με το άρθρο 9παρ.4 ν. 703/1977, η εταιρεία 
Β. ΠΑΠΑΓΕΩΡΓΙΟΥ - Δ. ΑΝ ΑΣΤ ΑΣΟ Π ΟΥΔΟΣ Ο.Ε. (στο 
εξής ΠΑΠΑΓΕΩΡΓΙΟΥ-ΑΝΑΣΤΑΣΟΠΟΥΛΟΣ), που εδρεύ¬ 
ει στη Λαμία, ζητά τη λήψη ασφαλιστικών μέτρων κατά 
των εταιριών ΑΦΟΙ Γ. ΠΑΠΑΔΕΛΟΥ Ο.Ε. (στο εξής ΠΑΠΑ- 
ΔΕΛΟΥ), που επίσης εδρεύει στη Λαμία, και ΑΡΓΟΣ ΑΝΩ¬ 
ΝΥΜΗ ΕΤΑΙΡΙΑ ΜΕΛΕΤΩΝ, ΑΝΤΙΠΡΟΣΩΠΕΙΩΝ, ΔΙΑΧΕΙ- 
ΡΙΣΕΩΣ, ΠΡΑΚΤΟΡΕΥΣΕΩΣ ΚΑΙ ΜΕΤΑΦΟΡΩΝ (στο εξής 
ΑΡΓΟΣ), που εδρεύει στο Δήμο Αιγάλεω και ειδικότερα, 
ζητά να υποχρεωθούν προσωρινά οι καθών, μέχρι την έκ¬ 
δοση της οριστικής απόφασης επί της ήδη υποβληθείσης 
καταγγελίας, να προμηθεύουν την αιτούσα με τα διακι- 
νούμενα από αυτές έντυπα (εφημερίδες και περιοδικά), 
σύμφωνα με τηνπαραγγελία που θατους γνωστοποιεί κα¬ 
θημερινά και με τον τρόπο που την προμήθευαν μέχρι τη 
διακοπή. 

III. Στην αίτηση - όπως συμπληρώθηκε - αναφέρεται ότι 
η αιτούσα διατηρεί περίπτερο στο κέντρο της πόλης της 
Λαμίας, κύριο αντικείμενο της δραστηριότητας του οποί¬ 
ου, από το 1993, είναι η μεταπώληση εφημερίδων και πε¬ 
ριοδικών, τις οποίες προμηθεύεται από τους διανομείς 
τύπου και ειδικότερα από τους εκάστοτε αντιπροσώπους 
των κεντρικών πρακτορείων διανομής τύπου, που καλύ¬ 
πτουν την περιοχή της Νομαρχιακής Αυτοδιοίκησης 
Φθιώτιδας. Στο περίπτερο που διατηρεί η αιτούσα, έχει 
χορηγηθεί από την Ένωση Ιδιοκτητών Ημερησίων Εφη¬ 
μερίδων Αθηνών (εφεξής Ε.Ι.Η.Ε.Α.) η με αριθ. [...] άδεια 
πώλησης τύπου, σύμφωνα με τις σχετικές αποφάσεις της 
αρμόδιας Επιτροπής του άρθρου 3 ν.δ.2943/54 «Περί 
τρόπου πωλήσεως εφημερίδων και περιοδικών» (εφεξής 
Επιτροπή άρθ.3). 

II 2. Η διανομή του τύπου στην Ελληνική Επικράτεια, 
εδώ και πέντε τουλάχιστον χρόνια, διενεργείται αποκλει¬ 
στικά από τη δεύτερη καθής εταιρεία ΑΡΓΟΣ και την ΑΝΩ¬ 
ΝΥΜΗ ΕΤΑΙΡΕΙΑ ΠΡΑΚΤΟΡΕΥΣΕΩΣ ΚΑΙ ΔΙΑΝΟΜΗΣ 
ΗΜΕΡΗΣΙΟΥ ΚΑΙ ΠΕΡΙΟΔΙΚΟΥ ΤΥΠΟΥ - ΕΥΡΩΠΗ (εφε¬ 
ξής ΕΥΡΩΠΗ), κάθε μία από τις οποίες διανέμει διαφορε¬ 
τικά έντυπα. Η ΑΡΓΟΣ έχει αναλάβει την αποκλειστική 
διανομή των εφημερίδων και περιοδικών «Το Βήμα», «Τα 
Νέα», «Ελευθεροτυπία», «Απογευματινή», «ΝϊΙγο», «ΡΙαγ 
Βογ», «Γυναίκα» κ.α. 


113. Οιεταιρείες ΑΡΓΟΣ και ΕΥΡΩΠΗ, διακινούντονημε¬ 
ρήσιο και περιοδικό τύπο μέσω εμπορικών αντιπροσώ¬ 
πων, οι οποίοι έχουν συστήσει τοπικά υποπρακτορεία δια¬ 
νομής τύπου. Συνεπώς, οι ανωτέρω δύο εταιρείες, στην 
κορυφή της πυραμίδας διανομής τύπου, κατέχουν δε¬ 
σπόζουσα (δυοπωλιακή) θέση, ακολουθούν από κάτω οι 
τοπικοί αντιπρόσωποί τους και στη βάση οι λιανοπωλητές 
των εντύπων, που συνδέονται με τους εμπορικούς αντι¬ 
προσώπους με συμβάσεις τοπικής διανομής. Για έναν 
λιανοπωλητή εντύπων δεν υπάρχει εναλλακτική πηγή 
προμήθειας, εκτός των δύο εταιριών διανομής καιτωντο- 
πικών αντιπροσώπων τους. 

II 4. Η προαναφερθείσα Επιτροπή άρθ.3, λαμβάνοντας 
υπόψη τη συγκεκριμένη λειτουργία του συστήματος δια¬ 
νομής τύπου στην Ελλάδα και με σκοπό την με ίσους 
όρους και χωρίς διακρίσεις διακίνηση του τύπου και προ¬ 
κειμένου να συμβάλει μετοντρόπο αυτό στην πραγμάτω¬ 
ση της ελευθεροτυπίας, της πολυφωνίας και της ισότιμης 
προβολής, καθόρισε τις προϋποθέσεις χορήγησης των 
αδειών πώλησης τύπου και κωδικοποίησε τη διαδικασία 
αδειοδότησης και ανάκλησης των αδειών αυτών. Στο 
πλαίσιο των ανωτέρω προϋποθέσεων χορηγήθηκε στο 
περίπτερο της απούσας η ανωτέρω άδεια πώλησης τύ¬ 
που. 

II 5. Η αιτούσα υπήρξε συνεπής στις συμβατικές υπο¬ 
χρεώσεις της για την προμήθεια των εντύπων, αναρτού- 
σε όλα ανεξαιρέτως τα έντυπα σε εμφανή σημεία, τηρού¬ 
σε το προβλεπόμενο ωράριο λειτουργίας και εξοφλούσε 
προσηκόντως τις ληξιπρόθεσμες οφειλές της. Εντούτοις, 
η πρώτη καθής, τον Οκτώβριο 2004, απαίτησε από την αι¬ 
τούσα είτε να της καταβάλει το ποσόν των [...] Ευρώ, είτε 
να της εγχειρίσει τραπεζική εγγυητική επιστολή γιατο πο¬ 
σό των [...]Ευρώ, ως εγγυοδοσία για την προμήθεια των 
εντύπων. Η αιτούσα αρνήθηκε να ικανοποιήσει την απαί¬ 
τηση της πρώτης καθής, η οποία για το λόγο αυτό διέκο¬ 
ψε την προμήθεια του περιπτέρου που διατηρεί με περιο¬ 
δικά στα τέλη Οκτωβρίου 2004 και με εφημερίδες στα τέ¬ 
λη Νοεμβρίου του ίδιου έτους. Έκτοτε, η αιτούσα 
εφοδιάζεται μόνο με τα έντυπα που πρακτορεύει η ΕΥ¬ 
ΡΩΠΗ. 

II 6. Σημειωτέον ότι δικαίωμα πώλησης Αθηναϊκού τύ¬ 
που έχουν μόνοντα σημεία πώλησης, τα οποία διαθέτουν 
τη σχετική άδεια από την Ε.Ι.Η.Ε.Α., μετά την έκδοση της 
οποίας οι υποπράκτορες είναι υποχρεωμένοι να τροφο¬ 
δοτούν με έντυπα το αδειοδοτημένο σημείο πώλησης. Η 
άδεια ανακαλείται μόνο σε περίπτωση που το σημείο πώ¬ 
λησης δεν εκπληρώνει έστω και μία από τις υποχρεώσεις 
που επιβάλλονται από την Επιτροπή άρθ.3, ανάμεσα στις 
οποίες δεν είναι και η καταβολή οποιουδήποτε ποσού, ως 
εγγυοδοσία. 

II 7. Η αιτούσα κατ’ αρχήν περιορίστηκε στην προσπά¬ 
θεια επίλυσης της διαφοράς με προφορική διατύπωση 
των αιτιάσεών της στην πρώτη των καθών και με κοινο¬ 
ποίηση εξώδικης όχλησης στη δεύτερη, με την οποία της 
γνωστοποίησε την συμπεριφορά του υποπράκτορά της 
και ζήτησε να σταματήσει η αδικαιολόγητη άρνηση χορή¬ 
γησης των εντύπων που πρακτορεύει, πλην όμως και από 
τις δύο εταιρίες αντιμετώπισε την σιωπή . 

II 8. Δεδομένης της κατά τα προεκτεθέντα δεσπόζου¬ 
σας θέσης που επικρατεί στην αγορά διανομής εντύπων 
(η πρώτη των καθών, ως αντιπρόσωπος της δεύτερης έχει 
μερίδιο τουλάχιστον 60% επί του συνόλου των διακινου- 
μένων εντύπων και το μονοπώλιο των διακινουμένων από 

τη δεύτερη καθής εντύπων), η αιτούσα αδυνατεί να προ¬ 
μηθευτεί από άλλη πηγή τον συγκεκριμένο ημερήσιο και 
περιοδικό τύπο με αποτέλεσμα τη σοβαρή μείωση των πε¬ 
λατών της. Αυτό συνέβη διότι η πώληση τύπου συνοδεύ¬ 
εται από την πώληση και άλλων προϊόντων, όπως τσιγά¬ 
ρων κ.λπ. («αγορές ευκαιρίας»). Με τον περιορισμό, συ¬ 
νεπώς, της κύριας δραστηριότητας του περιπτέρου - που 
είναι η πώληση τύπου - πλήττεται ανεπανόρθωτα η λει¬ 
τουργία του και κλονίζεται ισχυρά η θέση του έναντι των 
ομοειδών ανταγωνιστικών επιχειρήσεων, αφού είναι δε¬ 
δομένη η προτίμηση των αναγνωστών-πελατών σε συ¬ 
γκεκριμένα έντυπα. 

II 9. Κατά τα έτη 2001, 2002, 2003 οι πωλήσεις της αι- 
τούσας σε έντυπα που διακινεί η ΑΡΓΟΣ κάλυψαν ποσο¬ 
στό [...]%, [...]% και [...]% αντίστοιχα, των συνολικών της 
πωλήσεων εντύπων, ενώ οι πωλήσεις σε έντυπα που δια- 
κινείη ΕΥΡΩΠΗ κάλυψαν ποσοστό [...]%, [...]% και [...]%, 
αντίστοιχα. Το πρώτο ΙΟμηνο 2004 οι πωλήσεις της αι- 
τούσας σε έντυπα της ΑΡΓΟΣ κάλυπταν το [...]%του συ¬ 
νόλου των πωλήσεών της σε έντυπα, ποσοστό το οποίο 
τον Νοέμβριο μειώθηκε σε [...]% και τον Δεκέμβριο σε 


[...]%. Τα δε καθαρά κέρδη της από το σύνολο των πωλή¬ 
σεών της κατά τα έτη 2001, 2002, 2003 και 2004 παρου¬ 
σίασαν την ακόλουθη πορεία: [...], [...], [...], [...] αντιστοί- 
χως. 

III 1. Η πρώτη των καθών δραστηριοποιείται, σύμφωνα 
και με το καταστατικό της, από το 1966, στους κλάδους 
(α) της αντιπροσωπείας ή μεσιτείας πώλησης εφημερί¬ 
δων και περιοδικών και (β) του χονδρικού εμπορίου πα¬ 
γωτού και σοκολατοειδών. Συνεργάζεται με [...] σημεία 
πώλησης τύπου, για την διανομή των εντύπωντης ΑΡΓΟΣ, 
στους νομούς Φθιώτιδας, Ευρυτανίας, Καρδίτσας, Τρικά¬ 
λων και Λάρισας και απασχολεί [...] υπαλλήλους. Από τα 
ανωτέρω σημεία πώλησης, τα [...] είναι κοινά με το υπο¬ 
πρακτορείο διανομής τωνεντύπωντης ΕΥΡΩΠΗ. Κατά δε 
το διάστημα 2003-2004 διέκοψε - για διάφορους λόγους - 
τη συνεργασία με [...] σημεία πώλησης. 

III2. Το ύψος των πωλήσεων που πραγματοποίησε η αι¬ 
τούσα σε σχέση με τα έντυπα των καθών και η προμήθεια 
που της κατέβαλε η ΠΑΠΑΔΕΛΟΥ το χρονικό διάστημα 
2000-2004, με βάση τα προσκομισθέντα από την τελευ¬ 
ταία στοιχεία, είχε ως εξής: 


Περίοδος 

Αξία Πραγματοποιηθεισών 
από την αιτούσα Καθαρών 
Πωλήσεων σε € 

Αξία Καταβληθεΐσας στην 
αιτούσα Προμήθειας σε € 

2000 

[···] 

(...) 

2001 

(...) 

(...1 


|..·1 

(...1 

ΕΗ· 

(...) 

(...) 

Ιαν-04 

(...) 

(...) 

Φεβ-04 

[...1 

(...) 

Ε 

(...) 

[...1 


(...1 

(...) 

Μαϊ-04 

(...) 

(...1 

Ιουν-04 

(...) 

(...1 


(...) 

(...1 


(...1 

(...1 

Σεπ-04 

[...] 

(...) 

ΙΕ 

(...) 

{...1 

Νοε-04 

(...1 

(...1 

Δεκ-04 

(...) 

(...1 


Α^Δ _ 

_ 

III3. Η καθής ΠΑΠΑΔΕΛΟΥ, επικαλείται ως αιτία για την 
διακοπή αυτή φήμες που κυκλοφορούσαν στην αγορά 
της Λαμίας για προβλήματα ρευστότητας και αδυναμία 
πληρωμής των υποχρεώσεων της απούσας και αναφέρει 
ότι μετά από έλεγχο που διενήργησε διαπίστωσε ότι δεν 
ήταν διασφαλισμένη σε περίπτωση διακοπής της συνερ¬ 
γασίας της με την αιτούσα. Για τον λόγο αυτό, λαμβάνο- 
ντας υπόψη το γεγονός ότι οι μέσες μηνιαίες πωλήσεις 
του σημείου πώλησης ανέρχονταν στο ποσό των [...] Ευ¬ 
ρώ περίπου, ζήτησε από τον εκπρόσωπο της απούσας να 
της καταβάλει το ποσόν των [... ] Ευρώ ως εγγυοδοσία για 
την απόδοση των εισπραχθεισών αλλά μη εκκαθαρισθει- 
σών πωλήσεων. Αντί της καταβολής μετρητών πρότεινε 
στην απούσα να της καταθέσει έστω τραπεζική εγγυητι¬ 
κή επιστολή για ποσόν [...] Ευρώ, άλλως θα διέκοπτετην 
συνεργασία τους. Η καθής ΠΑΠΑΔΕΛΟΥ, κατόπιντης άρ¬ 
νησης της απούσας να ανταποκριθεί, διέκοψε τον εφο¬ 
διασμό της με περιοδικά μεν στις 26.10.2004 και με ημε¬ 
ρήσιο τύπο στις 3.12.2004. Περαιτέρω, η ΠΑΠΑΔΕΛΟΥ 
δηλώνει ότι μέχρι σήμερα (15.3.2005), με ζημία του υπο¬ 
πρακτορείου της το συγκεκριμένο σημείο πώλησης δεν 
έχει αντικατασταθεί, ούτε έχει επιδιωχθεί η αντικατάστα¬ 
σή του με άλλο σημείο πώλησης, ευελπιστώντας πως η αι¬ 
τούσα θα ανέκαμπτε, θα ήταν συνεπής προς τις υποχρε¬ 
ώσεις της και θα συνεχιζόταν η συνεργασία τους. 

III 4. Η ΑΡΓΟΣ ιδρύθηκε το 1998, εδρεύει στο Δήμο Αι¬ 
γάλεω, στο μετοχικό της κεφάλαιο συμμετέχουν η ΔΟΛ 
ΑΕ με [...]%, η Χ.Κ. ΤΕΓΟΠΟΥΛΟΣ Α.Ε. με [...]%. κλπ. δρα¬ 
στηριοποιείται δε στον τομέα πρακτόρευσης και διανο¬ 
μής ελληνικού ημερήσιου και περιοδικού τύπου, δυνάμει 
της με αριθ. 3244/Ε3/567/10.2.1999 Απόφασης του 
Υπουργού Τύπου και Μέσων Μαζικής Ενημέρωσης, με 
την οποία της χορηγήθηκε άδεια ίδρυσης και λειτουργίας 
πρακτορείου εφημερίδων, περιοδικών και λοιπών εντύ¬ 
πων για πέντε χρόνια, η οποία ανανεώθηκε από 18.2.2004 
για μία ακόμη πενταετία. Το μερίδιό της στη σχετική αγο¬ 
ρά πρακτόρευσης και διανομής ελληνικού ημερήσιου και 
περιοδικού τύπου ανέρχεται σε 65%. Σήμερα διανέμει τα 
έντυπα 255 εκδοτικών επιχειρήσεων, που εκδίδουν 83 
εφημερίδες, μεταξύ των οποίων «Το Βήμα», «Τα Νέα», 
«Απογευματινή», «Ελευθεροτυπία», «Αυριανή», «Εστία», 
«ΕερΓθεεο», «Ισοτιμία», «Το Ποντίκι», κ.ά. και 869 περιοδι¬ 
κά μεταξύ των οποίωντα «Μθπ», «ΝϊΙιό», «Γ υναίκα», «Οοε- 
πιοροΝΙαπ», «Οοννπ Τοννπ», «Κλικ», «ΕΥΖΗΝ», «Κεφάλαιο», 
«Αθηνόραμα», «Μίκυ Μάους», «7 Μέρες Τν», «Αυΐο Όειι·», 
«Δίφωνο», «ΑυΐοΜοΙο», «Γαιόραμα», «Διακοπές», κ.ά. 
Σύμφωνα δε με τα στοιχεία που προσκόμισε, η ίδια δεν 
συνδέεται συμβατικά με τα κατά τόπους σημεία πώλη¬ 
σης, αλλά μόνο με τους υποπράκτορέςτης. 

III 5. Κατά την ΑΡΓΟΣ ουδέποτε η ίδια έδωσε οδηγία 
προς τον υποπράκτορα Λαμίας, διακοπής προμήθειας 
σημείου πώλησης τύπου. Εξάλλου, ούτε αυτή, πολλώ δε 
μάλλον ούτε ο εκάστοτε υποπράκτοράς της είναι αρμόδι¬ 
οι για χορήγηση και ανάκληση εντολής πώλησης τύπου. 
Μόλις δε ενημερώθηκε για την πρωτοβουλία του υπο¬ 
πράκτορα Λαμίας να διακόψει την τροφοδοσία του ση¬ 
μείου πώλησης της καταγγέλλουσας, επικοινώνησε με 
αυτόν επισημαίνοντας την έλλειψη αρμοδιότητάς του για 
διακοπή τροφοδοσίας με Τύπο και τον προέτρεψε τόσο 
προφορικά, όσο και εγγράφως δια της από 22.12.2004 
επιστολής της, να ξεκινήσει άμεσα να προμηθεύει Τύπο 
στο σημείο πώλησηςτης απούσας. Η ΑΡΓΟΣ εμμένει στη 
θέση της αυτή μέχρι και σήμερα. Την ίδια εντολή (περί 


τροφοδότησης του σημείου πώλησης με Τύπο) επανέλα¬ 
βε προς την ΠΑΠΑΔΕΛΟΥ και μετά την γνωστοποίηση σε 
αυτήντης καταγγελίας στην Επιτροπή Ανταγωνισμού που 
υπέβαλε η ΠΑΠΑΓΕΩΡΓΙΟΥ - ΑΝΑΣΤΑΣΟΠΟΥΛΟΣ. 

III 6α. Η Επιτροπήτου άρθρου3τουν.δ. 2943/1954είναι 
αρμόδια για την χορήγηση των αδειών πώλησης τύπου 
στα τελικά σημεία πώλησης και απαγορεύει στα πρακτο¬ 
ρεία διανομής τύπου και στους υποπράκτορές τους στις 
διάφορες γεωγραφικές περιοχές της χώρας να εφοδιά¬ 
ζουν με τύπο σημείο πώλησης, που δεν διαθέτει σχετική 
άδειά της και ταυτόχρονα υποχρεώνει τους υποπράκτο¬ 
ρες νατροφοδοτούν μετύπο κάθε αδειοδοτημένο σημείο 
πώλησης, το οποίο και υποχρεούται να διαθέτει το σύνο¬ 
λο των εντύπων ανεξαρτήτως των πρακτορείων που τα 
διανέμουν. Επίσης, η Επιτροπή άρθ.3, προβλέπει ότι η 
αμοιβή του κάθε σημείου πώλησης είναι ίδια σε ποσοστό 
επί της τιμής πώλησης του κάθε εντύπου και μπορεί να 
ποικίλει μόνο ανάλογα με την γεωγραφική περιοχή στην 
οποία είναι εγκατεστημένο το τελικό σημείο πώλησης. Οι 
παραπάνω υποχρεώσεις αποβλέπουν στην διασφάλιση 
του συνταγματικού δικαιώματος της ισότιμης διακίνησης 
και της πολυφωνίας του τύπου. 

III 6β. Η άδεια πώλησης τύπου ανακαλείται σε περίπτω¬ 
ση που το σημείο πώλησης δεν εκπληρώνει προσηκόντως 
έστω και μία από τις υποχρεώσεις που του επιβάλλονται 
από την Επιτροπή άρθ.3. Μεταξύ των υποχρεώσεων αυ¬ 
τών είναι και η έγκαιρη και προσήκουσα εξόφληση των λη¬ 
ξιπρόθεσμων οφειλών του σημείου πώλησης προς τους 
υποπράκτορες. Η μη έγκαιρη και προσήκουσα εξόφληση 
των οικονομικών υποχρεώσεων των σημείων πώλησης 
αποτελεί λόγο ανάκλησης της άδειας, ιδίως στην περί¬ 
πτωση που η παραβατική συμπεριφορά είναι συστηματι¬ 
κή ή συνεπάγεται την μεροληπτική οικονομική μεταχείρι¬ 
ση των εντύπων από το σημείο πώλησης, δεδομένου ότι η 
υποχρέωσή του είναι να διαθέτει το σύνολο του τύπου και 
όχι μόνο του ενός πρακτορείου. Λόγο ανάκλησης της 
άδειας συνιστά, επίσης, η οριστική διακοπή λειτουργίας 
της επιχειρήσεωςτου αδειούχου που πιστοποιείται και με 
υπεύθυνη δήλωση ή επιστολή του κατόχου της άδειας, ή 
συγγενών του σε περίπτωση θανάτου κ.λπ., αλλά μπορεί 
να προκύπτει και από τη διακοπή λειτουργίας για χρονικό 
διάστημα που κατά την κοινή πείρα συνιστά εγκατάλειψη 
της επιχείρησης. 

III 6γ. Όταν τα υποπρακτορεία διανομής τύπου κρίνουν 
ότι συντρέχει κάποιος από τους λόγους ανάκλησης της 
χορηγηθείσας από την Επιτροπή άρθ.3 άδειας πώλησης 
τύπου, υποβάλλουν προς τα κεντρικά πρακτορεία το σχε¬ 
τικό αίτημα. Τα κεντρικά πρακτορεία διαβιβάζουντο αίτη¬ 
μα αυτό στην Επιτροπή άρθ.3 με σχετική επ’ αυτού, μη δε¬ 
σμευτική για την Επιτροπή, εισήγηση. Τα κεντρικά πρα¬ 
κτορεία διανομής τύπου και η Ε.Ι.Η.Ε.Α., μπορούν να 
ζητήσουν αυτοτελώς την ανάκληση της άδειας πώλησης 
τύπου από την Επιτροπή άρθ.3 μετά από καταγγελία 
οποιουδήποτε. 

III 6δ. Το υποβαλλόμενο από τους πράκτορες σχετικό 
αίτημα ανακλήσεως συνοδεύεται υποχρεωτικά με στοι¬ 
χεία τα οποία τεκμηριώνουν κατά περίπτωση το αίτημα 
αυτό και ιδίως : α) εξώδικη επιστολή του υποπράκτορα 
προς το σημείο πώλησης, στην οποία παρέχεται προθε¬ 
σμία συμμόρφωσής του, β) παραστατικά και σχετικά στοι¬ 
χεία (δελτία συναλλαγής του υποπράκτορα με το σημείο 
πώλησης, εκθέσεις επιθεωρητών, επιστολές του σημείου 
πώλησης προς τα υποπρακτορεία, φωτογραφίες κλπ.), γ) 

παραπεμπτική επιστολή προς το πρακτορείο με το ιστο¬ 
ρικό του θέματος. 

III 6ε. Ο υποπράκτορας σε περίπτωση που διαπιστώσει 
ότι το σημείο πώλησης δεν είναι συνεπές στις οικονομικές 
του υποχρεώσεις προς αυτόνή δεντηρείτους όρους που 
συνοδεύουν την χορηγηθείσα σε αυτό άδεια, με αποτέ¬ 
λεσμα να θεμελιώνεται κατά τα ανωτέρω λόγος ανάκλη- 
σήςτης, μπορεί, αφού προηγουμένως θέσει σε αυτό προ¬ 
θεσμία συμμόρφωσής του με σχετική εξώδικη δήλωσή 
του και εκείνο δεν συμμορφωθεί μέχρι την παρέλευσή 
της, να διακόψει προσωρινά την προμήθειατύπου στο συ¬ 
γκεκριμένο σημείο πώλησης. Την προσωρινή αυτή διακο¬ 
πή προμήθειας τύπου γνωστοποιεί αμέσως στο πρακτο¬ 
ρείο και ταυτόχρονα υποβάλλει αιτιολογημένο αίτημα για 
ανάκληση της άδειας πώλησης, το οποίο διαβιβάζεται 
από το πρακτορείο στην Επιτροπή άρθ.3. 

III 6στ. Αν η Επιτροπή άρθ.3 δεν κάνει δεκτό το αίτημα 
του υποπράκτορα για ανάκληση της άδειας συγκεκριμέ¬ 
νου σημείου πώλησης τύπου προς το οποίο είχε διακόψει 
προσωρινά την χορήγηση εντύπων, αυτός (ο υποπράκτο¬ 
ρας) υποχρεούται σε αποκατάσταση της οικονομικής ζη¬ 
μίας την οποία υπέστη το σημείο πώλησης με βάση τα 
έσοδα από την πώληση εντύπων σε αντίστοιχο χρονικό 
διάστημα προ της διακοπής. 

IV1. Η υπό κρίση υπόθεση αφορά κατ’ αρχήν την αγορά 
διανομής έντυπου τύπου. Περαιτέρω, ο έντυπος τύπος 
μπορεί να διακριθεί σε επιμέρους σχετικές αγορές, βάσει 
συνδυασμού κριτηρίων όπως: η τιμή, η ποιότητα έκδο¬ 
σης, η συχνότητα έκδοσης, το «επίκαιρο» της είδησης, η 
«διάρκεια ζωής» του προϊόντος, το περιεχόμενο/ θεματο¬ 
λογία, κ.ά. 

IV 2. Με βάση τα ανωτέρω κριτήρια η αγορά του έντυ¬ 
που τύπου δύναται να χωρισθεί κατ’ αρχήν στις εξής δια- 
κριτές αγορές: 

Α1) Αγορά των Εφημερίδων, οι οποίες με βάση χαρα¬ 
κτηριστικά, όπως: (α) ο χρόνος έκδοσης ή/ και η συχνότη¬ 
τα κυκλοφορίας τους, διακρίνονται σε: (ί) Ημερήσιες, οι 
οποίες μπορούν να διακριθούν περαιτέρω σε Πρωινές και 
Απογευματινές, (ϋ) Κυριακάτικες, (ίϋ) Εβδομαδιαίες, (ίν) 
Δισεβδομαδιαίες, (ν) Τρισεβδομαδιαίες, (νί) Δεκαπενθή¬ 
μερες, (νϋ) Μηνιαίες και (νίϋ) Ετήσιες, και (β) το περιεχό¬ 
μενο/ θεματολογία τους, διακρίνονται σε: (ί) πολιτικές, οι 
οποίες χωρίζονται έτι περαιτέρω βάσει της «ιδεολογικής/ 
κομματικής» τοποθέτησής τους σε δεξιές, κεντρώες, αρι¬ 
στερές κ.ά. κάθε κατηγορία των οποίων διαθέτει ένα κοι¬ 
νό ιδιαίτερα «αφοσιωμένο», (ϋ) οικονομικές, οι οποίες δύ- 
νανται μεν να διακριθούν περαιτέρω, αλλά η μεταξύ τους 
υποκατάσταση είναι σημαντική, (ίϋ) αθλητικές, οι οποίες 
δύνανται επίσης να διαχωρισθούν περαιτέρω βάσει της 
αθλητικής ομάδας την οποία υποστηρίζουν, οι περισσό¬ 
τερες των οποίων διαθέτουν «αφοσιωμένους» φιλά¬ 
θλους, (ίν) ποικίλης ύλης-κοινωνικών/ καλλιτεχνικών νέ¬ 
ων, (ν) αγγελιών, κ.ά. 

Α2) Δυνατό να υποστηριχθεί ακόμα και ότι κάθε εφημε¬ 
ρίδα αποτελεί διακριτή αγορά, αφού για τον αναγνώστη 
της, όχι μόνο αποτελεί πηγή «αντικειμενικής» πληροφό¬ 
ρησης, αλλά επιπλέον εκφράζει και την πολιτική ή/ και ιδε¬ 
ολογική πεποίθησή του. Το αναγνωστικό κοινό επιλέγει 
την εφημερίδα, που είναι πλησιέστερη στις πολιτικές ή/ 
και ιδεολογικές πεποιθήσεις του, που την προτιμά από 
άποψη επιλογής θεματολογίας, δομής και παρουσίασης 
της ύλης, ορθογράφων κ.ά. και δύσκολα θα την υποκατα- 
στήσει με άλλη εφημερίδα, ακόμα και της ιδίας πολιτι¬ 


κής/ιδεολογικής κατεύθυνσης. Η επιλογή άλλης εφημερί¬ 
δας από αυτή της πρώτης προτίμησής του, ειδικά για 
τους Έλληνες αναγνώστες, συνήθως αποτελεί είτε επι¬ 
λογή ανάγκης (διότι δεν βρήκε στα σημεία πώλησης που 
είναι διατεθειμένος να επισκεφθείτην εφημερίδα της επι¬ 
λογής του), είτε συμπληρωματικό έντυπο πληροφόρη¬ 
σης, είτε για να αποκτήσειπροσφερόμενα μεαυτό αγαθά, 
όπως Οϋ, ϋλ/Ο, κ.ά. 

Β) Αγορά των Περιοδικών, τα οποία μπορούν να διακρι- 
θούν με βάση χαρακτηριστικά όπως: (α) τη συχνότητα κυ¬ 
κλοφορίας, σε: (ί) Εβδομαδιαία, (ϋ) Δεκαπενθήμερα, (ίϋ) 
Μηναία, (ίν) Διμηνιαία, (ν) Εξαμηνιαία, και (νί) Ετήσια, και 
(β) το περιεχόμενο/ θεματολογία, σε: (ί) γυναικεία, ανδρι¬ 
κά, παιδικά, (ϋ) τηλεοπτικά, (ίϋ) επαγγελματικά (οικονομι¬ 
κά, επιστημονικά, κλπ), (ίν) τεχνολογίας, 930105 , (ν) σπόρ 
καιχόμπυ (αυτοκινήτου, μοτοσυκλέτας, θαλάσσης, κυνη¬ 
γιού, κλπ), (νί) μουσικά, θεατρικά/σινεμά, κ.λπ., (νϋ) 
αστρολογίας, (νίϋ) γεύσης, (ίχ) σταυρόλεξα, (χ) θρησκευ¬ 
τικά, (χί) κόμικς, (χϋ) οδηγοί (ταξιδιωτικοί/τουριστικοί 
κ.ά.), (χίϋ) πολιτικής, (χίν) γάμου, (χν) ποικίλης ύλης-κοι- 
νωνικών/ καλλιτεχνικών νέων, κ.ά. Ο συνδυασμός των 
ανωτέρω κατηγοριών περιοδικών μπορεί να δώσει διάφο¬ 
ρες διακριτές σχετικές αγορές προϊόντων, όμως η διά¬ 
κριση στις περισσότερες των περιπτώσεων είναι λιγότερο 
σαφής (ειδικά στα μη «εξειδικευμένα» έντυπα) απ’ ό,τι 
στην περίπτωση των εφημερίδων. 

Γ) Διάκριση θα πρέπει να γίνει επίσης μεταξύ του «τοπι¬ 
κού» και του «πανελλαδικού/αθηνάίκού» εντύπου τύπου, 
καθώς ο τοπικός τύπος εξ ορισμού επικεντρώνεται πε¬ 
ρισσότερο σε τοπικά (δημοτικά, νομαρχιακά ή περιφερει¬ 
ακά) θέματα, απ’ ό,τι σε εθνικά ή/και διεθνή (ειδικά όσον 
αφορά τις αθλητικές και τις επιχειρηματικές ειδήσεις). 

IV 3. Σε ότι αφορά την σχετική γεωγραφική αγορά, αυ¬ 
τή διαφοροποιείται σε σχέση με τη βαθμίδα διανομής. 
Επομένως, α) για την δεύτερη καθής εταιρεία πρακτορεί- 
ας τύπου, ΑΡΓΟΣ, σχετική γεωγραφική αγορά θα πρέπει 
να θεωρηθεί το σύνολο της Ελληνικής Επικράτειας, ενώ 
β) για την πρώτη καθής και υποπρακτορείο της δεύτερης, 
εταιρεία ΠΑΠΑΔΕΛΟΥ, ως σχετική γεωγραφική αγορά θα 
πρέπει να θεωρηθεί κατ’ αρχήν ο Νομός Φθιώτιδας, όπου 
δραστηριοποιείται και η αιτούσα επιχείρηση, ΠΑΠΑΓΕ- 
ΩΡΓΙΟΥ-ΑΝΑΣΤΑΣΟΠΟΥΛΟΣ, αλλά και οι νομοί Ευρυτα¬ 
νίας, Καρδίτσας, Τρικάλων και Λάρισας, σε κάθεέναντων 
οποίων δραστηριοποιείται υπό επαρκώς ομοιογενείς 
συνθήκες ανταγωνισμού και γ) σε ό,τι αφοράτην αιτούσα, 
η οποία αποτελεί ένα τελικό σημείο πώλησης τύπου, σχε¬ 
τική γεωγραφική αγορά θεωρείται η περιοχή «ακτίνας 
δράσης» της, ήτοι η απόσταση την οποία είναι διατεθει¬ 
μένος ο καταναλωτής να διανύσει για να προμηθευτεί τα 
προϊόντα της και ειδικότερα η «γειτονιά» στην οποία βρί¬ 
σκεται το περίπτερο. 

V Ια. Η Επιτροπή Ανταγωνισμού είναι αποκλειστικά αρ¬ 
μόδια να λάβει τα κατά το άρθρο 9 παρ. 4 ν.703/1977 
ασφαλιστικά μέτρα, κατόπιν αίτησης αυτού που έχει υπο¬ 
βάλει καταγγελία, όταν συντρέχουν σωρευτικά οι εξής 
προϋποθέσεις: α) πιθανολογείται παράβαση των διατά¬ 
ξεων των άρθρων 1 ή/ και 2 του ν. 703/1977 και β) συντρέ¬ 
χει επείγουσα περίπτωση προς αποτροπή άμεσου και επι¬ 
κείμενου κινδύνου πρόκλησης ανεπανόρθωτης βλάβης 
στον αιτούντα ή στο δημόσιο συμφέρον. 

V 1 β. Η ένσταση των καθών περί έλλειψης δικαιοδοσίας 
της Επιτροπής Ανταγωνισμού να επιληφθεί της κρίνομε - 
νης υπόθεσης, με την αιτιολογία ότι η διανομή του έντυ- 

που τύπου στην Ελλάδα περιέχει λεπτομερείς, ειδικές 
ρυθμίσεις, ώστε η εφαρμογή του γενικού δικαίου του 
ελεύθερου ανταγωνισμού να περιορίζεται στις εξαιρετι¬ 
κές εκείνες περιπτώσεις, όπου οι ανακύπτουσες διαφο¬ 
ρές δεν ρυθμίζονται από τις ειδικές διατάξεις του δικαίου 
της διανομής του τύπου και το γενικό δίκαιο της σύμβα¬ 
σης. Στην ένδικη υπόθεση δε η διαφορά διευθετείται, 
πλήρως και εξαντλητικώς, στο πλαίσιο του άρθρου 3 του 
ν.δ. 2943/1954 και του δικαίου των συμβάσεων και συνε¬ 
πώς δεν υπάρχει περιθώριο εφαρμογής του ν. 703/1977. 
Η ένσταση αυτή των καθών είναι απορριπτέα ως ουσια¬ 
στικά αβάσιμη. Ο νόμος 703/1977 εφαρμόζεται σε όλες 
τις επιχειρήσεις, δεν εξαιρεί δε των διατάξεωντου τις επι¬ 
χειρήσεις διανομής έντυπου τύπου, μολονότι στο νομο- 
θέτη ήταν γνωστές οι ρυθμίσεις του ν.δ. 2943/1954. 

V 2α. Η αιτούσα προσάπτει στις καθών παραβίαση του 
άρθρου 2 ν.703/1977, ως ισχύει, κατά το οποίο «Απαγο¬ 
ρεύεται η υπό μιας ή περισσοτέρων επιχειρήσεων κατα¬ 
χρηστική εκμετάλλευσις της δεσποζούσης θέσεως αυ¬ 
τών επί του συνόλου ή μέρους της αγοράς της χώρας. Η 
καταχρηστική αύτη εκμετάλλευσις δύναται να συνίσταται 
ιδία: α)...,β)..., γ) εις την εφαρμογήν άνισων όρων δι’ ισο¬ 
δυνάμους παροχάς, ιδία εις την αδικαιολόγητον άρνησιν 
πωλήσεων, αγορών ή άλλων συναλλαγών, κατά τρόπον 
ώστε επιχειρήσεις τινές να τίθενται εις μειονεκτικήν εν τω 
ανταγωνισμώ θέσιν, δ)...». 

V 2β. Η παράβαση του άρθρου 2 του ν.703/1977 προϋ¬ 
ποθέτει καταρχήν την ύπαρξη δεσπόζουσας θέσης στη 
σχετική αγορά, χωρίς όμως ο νόμος να ορίζει ή να περι¬ 
γράφει τη θέση αυτή. Η έννοια της δεσπόζουσας θέσης 
διαμορφώθηκε κυρίως νομολογιακά τόσο σε κοινοτικό, 
όσο και σε εθνικό επίπεδο, όπου ακολουθήθηκε η κοινοτι¬ 
κή πρακτική. 

V 2γ. Μια επιχείρηση έχει δεσπόζουσα θέση, όταν κατέ¬ 
χει θέση οικονομικής ισχύος που της δίνει τη δυνατότητα 
να παρεμποδίζει τον αποτελεσματικό ανταγωνισμό στη 
σχετική αγορά και τη δύναμη να συμπεριφέρεται σε ση¬ 
μαντικό βαθμό ανεξάρτητα από τους ανταγωνιστές, τους 
πελάτες της και τελικά τους καταναλωτές. Σημασία, δη¬ 
λαδή, δεν έχει η υποκειμενική πρόθεση, ούτε η πραγματι¬ 
κή παρακώλυση του ανταγωνισμού, αλλά η αντικειμενική 
δυνατότητα μιας τέτοιας παρακωλύσεως. Η διαπίστωση 
της ατομικής δεσπόζουσας θέσης εξαρτάται από τον 
συνδυασμό διαφόρων παραγόντων: α) το μερίδιο αγοράς 
της επιχείρησης, β) το ποσοστό συμμετοχής άλλων αντα¬ 
γωνιστών στην ίδια σχετική αγορά καθώς και τον βαθμό 
καθετοποίησής τους, γ) νομικά ή πραγματικά εμπόδια ει¬ 
σόδου άλλων ανταγωνιστών στη σχετική αγορά κ.ά., οι 
οποίοι (παράγοντες), εάν θεωρηθούν αυτοτελώς, δεν 
αποτελούν απαραίτητα ικανή προϋπόθεση για την ύπαρ¬ 
ξη δεσπόζουσας θέσης, αλλά, όταν συνδυάζονται μεταξύ 
τους, οδηγούν στη δημιουργία της. 

V 2δ. Όσον αφορά στον πρώτο παράγοντα, του μεριδί¬ 
ου αγοράς, όταν η θέση της επιχείρησης σε εθνικό επίπε¬ 
δο είναι μονοπωλιακή ή σχεδόν μονοπωλιακή (ποσοστά 
της τάξης 80% έως 100%), τότε αυτή αποτελεί ισχυρή 
απόδειξη της δεσπόζουσας θέσης. Εν προκειμένω, αν 
ήθελε θεωρηθεί ότι κάθε εφημερίδα και δη καθημερινή- 
πολιτική, αθλητική κ.ά. όπως και ορισμένα εξειδικευμένα 
περιοδικά αποτελούν διακριτές σχετικές αγορές, τότε η 
ΑΡΓΟΣ ως μόνη πράκτορας/ προμηθεύτρια των συγκε¬ 
κριμένων εντύπων κατέχει μονοπωλιακή θέση στις επιμέ- 
ρους σχετικές αγορές διανομής αυτών στην Ελληνική 


Επικράτεια, ενώ η υποπράκτοράςτης ΠΑΠΑΔΕΛΟΥ κατέ¬ 
χει μονοπωλιακή θέση στη σχετική τοπική γεωγραφική 
αγορά του Νομού Φθιώτιδας, σε μικρό σχετικά μέρος της 
οποίας δραστηριοποιείται η αιτούσα. Σε κάθε περίπτωση 
πάντως, όπως προκύπτει από το Δελτίο κυκλοφορίας 
εφημερίδων της Ε.Ι.Η.Ε.Α., κατά το διάστημα 2000-2004 
το μερίδιο της ΑΡΓΟΣ στην ευρύτερη αγορά διανομής 
εφημερίδων κυμάνθηκε σε πολύ υψηλά επίπεδα, της τά¬ 
ξης του 56,4% έως 62%, με μοναδική ανταγωνίστρια σε 
ορισμένες αγορές την ΕΥΡΩΠΗ, η οποία συγκεντρώνει το 
υπόλοιπο ποσοστό. Επίσης, σε ορισμένες αγορές διανο¬ 
μής περιοδικών εξειδικευμένου περιεχομένου (ταξιδιωτι¬ 
κοί οδηγοί για την Ελλάδα, επιστημονικά περιοδικά/γεω- 
γραφίας και περιοδικά για τα προγράμματα ραδιο-τηλεό- 
ρασης) η ΑΡΓΟΣ κατέχει μερίδια, τα οποία φαίνεται να 
ξεπερνούν το 80% της αγοράς. Τα μερίδια που κατέχει η 
ΑΡΓΟΣ σε εθνικό επίπεδο κατέχει η υποπράκτοράςτης σε 
τοπικό. 

V 2ε. Όσον αφορά στον δεύτερο παράγοντα, του ποσο¬ 
στού συμμετοχής άλλων ανταγωνιστών στην αγορά, στην 
προκειμένη περίπτωση διαπιστώνεται ότι για τα έντυπα τα 
οποία διανέμει η ΠΑΠΑΔΕΛΟΥ ως υποπράκτορας της 
εταιρείας ΑΡΓΟΣ δεν υπάρχει άλλη ανταγωνιστική επιχεί¬ 
ρηση, η οποία να δραστηριοποιείται στη διανομή αυτών. 
Στο σύνολο, όμως, της διανομής του εντύπου τύπου, 
εκτός από την εταιρεία ΑΡΓΟΣ δραστηριοποιείται και η 
εταιρεία ΕΥΡΩΠΗ, η οποία διανέμει μέσω άλλου υποπρά¬ 
κτορα τα υπόλοιπα (διαφορετικά) έντυπα. 

V 2στ. Όσον αφορά στον τρίτο παράγοντα των νομικών 
ή πραγματικών εμποδίων εισόδου άλλων ανταγωνιστών 
στη σχετική αγορά, η ύπαρξη φραγμών εισόδου εμποδί¬ 
ζει ή καθιστά πολλές φορές αδύνατη την ανάπτυξη δυνη¬ 
τικού ανταγωνισμού, επειδή καθιστούν δύσκολη έως αδύ¬ 
νατη την υποκατάσταση των προϊόντων σε επίπεδο ζήτη¬ 
σης και προσφοράς. Εν προκειμένω, στην αγορά της 
ΑΡΓΟΣ, μόνο νομικό εμπόδιο εισόδου φαίνεται να είναι η 
παροχή σχετικής άδειας από τον Υπουργό Τύπου και Μέ¬ 
σων Μαζικής Ενημέρωσης, ενώ για την ΠΑΠΑΔΕΛΟΥ δεν 
φαίνεται να υπάρχουν νομικά εμπόδια εισόδου. Όμως, τα 
πραγματικά εμπόδια εισόδου είναι σοβαρά, αφού μια νέα 
επένδυση στην αγορά διανομής τύπου θα είχε αμφίβολη 
απόδοση, λόγω της ολιγοπωλιακής δομής της αγοράς 
αυτής και του γεγονότος ότι οι περισσότεροι και ισχυρό¬ 
τεροι των εκδοτικών οίκων, συμμετέχουν σε μία των δύο 
υφισταμένων εταιριών διανομής τύπου, που δραστηριο¬ 
ποιούνται στην Ελλάδα. Σε επίπεδο δε υποπράκτορα, η 
ΑΡΓΟΣ υιοθετεί την αποκλειστικότητα της γεωγραφικής 
περιοχής ευθύνης σε όλη την Επικράτεια. 

V 2ζ. Επομένως, σύμφωνα με την ανωτέρω ανάλυση 
(υψηλό μερίδιο αγοράς, το οποίο ξεπερνά το 80% σε ορι¬ 
σμένες αγορές και πιθανολογείται ότι φτάνει το 100% σε 
άλλες, σημαντικά εμπόδια εισόδου ανταγωνιστών στην 
αγορά), η εταιρεία ΑΡΓΟΣ και ο υποπράκτοράςτης, στην 
ανωτέρω προσδιορισθείσα τοπική γεωγραφική περιοχή, 
πιθανολογείται ότι κατέχουν δεσπόζουσα θέση, τουλάχι¬ 
στον σε ορισμένες επιμέρους σχετικές αγορές που αφο¬ 
ρά η παρούσα υπόθεση. 

V 2η. Το άρθρο 2του ν.703/1977 (όπως και το αντίστοι¬ 
χο άρθρο 82 της ΣυνθΕΚ) δεν απαγορεύει στις επιχειρή¬ 
σεις να κατέχουν δεσπόζουσα θέση στην αγορά, απαγο¬ 
ρεύει, όμως, την καταχρηστική εκμετάλλευση αυτής. Η 
άρνηση πώλησης αγαθών ή συναλλαγής, η οποία προ¬ 
βάλλεται από τη δεσπόζουσα επιχείρηση και δεν δίκαιο- 

λογείται αντικειμενικά απαγορεύεται, αφού θα μπορούσε 
να οδηγήσει σε περιορισμό του ανταγωνισμού στις σχετι¬ 
κές αγορές. Θα πρέπει δε να αποδεικνύεται ότι η δεσπό¬ 
ζουσα επιχείρηση δεν ήταν σε θέση να επιλέξει άλλο μέ¬ 
τρο λιγότερο επώδυνο από την άρνηση πώλησης για την 
προάσπιση των εμπορικών της συμφερόντων. Εν προκει- 
μένω, η υποπράκτορας, ΠΑΠΑΔΕΛΟΥ, ζήτησε εγγυητική 
επιστολή από το τελικό σημείο πώλησης, με την αιτιολο¬ 
γία ότι ήθελε να προασπίσει τα ίδια εμπορικά συμφέροντά 
της και του πρακτορείου ΑΡΓΟΣ, έπειτα από πληροφο¬ 
ρίες για προβλήματα ρευστότητας της απούσας. Σύμφω¬ 
να με τα προσκομιζόμενα στοιχεία εγγυητική επιστολή εί¬ 
χε ζητήσει και από άλλο ένα τελικό σημείο πώλησης, χω¬ 
ρίς να αποτελεί πάγια πρακτική η προσκόμιση εγγυητικής 
επιστολής από όλα τα τελικά σημεία πώλησης. Στην επί- 
δικη περίπτωση το τελικό σημείο πώλησης δεν την προ¬ 
σκόμισε, ισχυριζόμενο ότι προς διασφάλιση των συμφε¬ 
ρόντων του υποπρακτορείου και κατ’ επέκταση του πρα¬ 
κτορείου της ΑΡΓΟΣ αρκούσε η έως τότε συνεργασία και 
τυπικότητά του. Η άρνηση προμήθειας εντύπου τύπου, 
στην οποία προέβη το υποπρακτορείο δεν δικαιολογείται 
αντικειμενικά στην κρινόμενη περίπτωση, καθώς, ενώ θα 
μπορούσε να θεωρηθεί ότι η αναζήτηση εγγυητικής επι¬ 
στολής, παρά το γεγονός ότι δεν αποτελεί πάγια πρακτι¬ 
κή προς όλα τα τελικά σημεία πώλησης, δικαιολογείται 
κατά περίπτωση, εφόσον το τελικό σημείο πώλησης δεν 
εκπληρώνει τις οικονομικές του υποχρεώσεις, στη συγκε¬ 
κριμένη περίπτωση από τα προσκομιζόμενα στοιχεία δεν 
αποδεικνύεται αφερεγγυότητα του τελικού σημείου πώ¬ 
λησης έναντι της ΠΑΠΑΔΕΛΟΥ, ώστε να είναι δικαιολογη¬ 
μένη η αναζήτηση εγγυητικής επιστολής. 

V 2Θ. Πέραν αυτού: (ί) Η Επιτροπή άρθ.3 υποχρεώνει 
τους υποπράκτορες να τροφοδοτούν με τύπο κάθε αδει- 
οδοτημένο (από αυτήν) σημείο πώλησης, το οποίο και 
υποχρεούται να διαθέτει το σύνολο των εντύπων ανεξαρ¬ 
τήτως των πρακτορείων που τα διανέμουν. (ϋ) Η άδεια πώ¬ 
λησης τύπου ανακαλείται σε περίπτωση που το σημείο 
πώλησης δεν εκπληρώνει τις υποχρεώσεις που επιβάλλο¬ 
νται σε αυτό από την Επιτροπή άρθ.3. Η μη έγκαιρη και 
προσήκουσα εξόφληση των οικονομικών υποχρεώσεων 
σημείου πώλησης αποτελεί λόγο ανάκλησης της άδειός 
του, ιδίως όταν η παραβατική συμπεριφορά είναι συστη¬ 
ματική ή συνεπάγεται την μεροληπτική οικονομική μετα¬ 
χείριση των εντύπων, (ίϋ) Όταν ένα υποπρακτορείο κρίνει 
ότι συντρέχει λόγος ανάκλησης της χορηγηθείσας από 
την Επιτροπή άρθ.3 άδειας πώλησης τύπου σε σημείο πώ¬ 
λησης, οφείλει να υποβάλει στο κεντρικό πρακτορείο (εν 
προκειμένου την δεύτερη καθής) σχετικό τεκμηριωμένο 
αίτημα, το οποίο, το τελευταίο, διαβιβάζει στην Επιτροπή 
άρθ.3, με σχετική επ’ αυτού μη δεσμευτική για την Επι¬ 
τροπή εισήγηση, (ίν) Ο υποπράκτορας που διαπιστώνει 
ότι ένα σημείο πώλησης δεν είναι συνεπές στις οικονομι¬ 
κές του υποχρεώσεις προς αυτόν ή δεν τηρεί τους όρους 
που συνοδεύουντηνχορηγηθείσα σε αυτό άδεια, με απο¬ 
τέλεσμα να θεμελιώνεται κατά τα ανωτέρω λόγος ανά¬ 
κλησής της, δύναται να διακόψει προσωρινά την προμή¬ 
θεια τύπου σε αυτό, αφού όμως προηγουμένως θέσει στο 
σημείο πώλησης προθεσμία συμμόρφωσής του με σχετι¬ 
κή εξώδικη δήλωσή του και εκείνο δεν συμμορφωθεί. Την 
προσωρινή διακοπή προμήθειας τύπου οφείλει να γνω¬ 
στοποιήσει αμέσως στο πρακτορείο και να υποβάλει αι¬ 
τιολογημένο αίτημα για ανάκληση της άδειας πώλησης, 


το οποίο διαβιβάζεται στην Επιτροπή άρθ.3. 

V 2ι. Από τα τεθέντα υπόψη της Επιτροπής στοιχεία πι¬ 
θανολογήθηκε ότι η υποπράκτορας εταιρεία ΠΑΠΑΔΕ- 
ΛΟΥ δεν προέβη στις παραπάνω σύννομες ενέργειες και 
περαιτέρω πιθανολογήθηκε ότι η ΑΡΓΟΣ δεν προέβη στις 
αντιστοιχούσες σε αυτήν σύννομες ενέργειες (π.χ. ενη¬ 
μέρωση της Επιτροπής άρθ.3). Συνεπώς, βάσει των ανω¬ 
τέρω πιθανολογείται αφενός η ύπαρξη δεσπόζουσας θέ¬ 
σης στις επιμέρους σχετικές αγορές στις οποίες αφορά η 
υπόθεση τόσο της ΑΡΓΟΣ όσο και της ΠΑΠΑΔΕΛΟΥ και 
αφετέρου κατάχρηση αυτής εκ μέρους των. 

V 3. Κατά το άρθρο 1 ν. 703/1977, κατά το οποίο «απα¬ 
γορεύονται όλες οι συμφωνίες μεταξύ επιχειρήσεων, 
όλες οι αποφάσεις ενώσεων επιχειρήσεων και κάθε μορ¬ 
φής εναρμονισμένη πρακτική επιχειρήσεων, οι οποίες 
έχουν ως αντικείμενο ή αποτέλεσμα την παρεμπόδιση, 
τον περιορισμό ή τη νόθευση του ανταγωνισμού, ιδίως δε 
αυτές που συνίστανται: α)..., β).., γ)..., δ) στην εφαρμογή 
άνισων όρων για ισοδύναμες παροχές στο εμπόριο, κατά 
τρόπο που να δυσχεραίνεται η λειτουργία των ανταγωνι¬ 
σμού, ιδίως δε στην αδικαιολόγητη άρνηση πώλησης, 
αγοράς ή άλλης συναλλαγής, ε)...». Του ανωτέρω άρ¬ 
θρου μη διακρίνοντας, η διάταξη εφαρμόζεται όχι μόνο 
στις οριζόντιες συμφωνίες, αλλά και στις κάθετες. 

V 4α. Απαραίτητη προϋπόθεση για το βάσιμο της αίτη¬ 
σης που ασκείται με τη διαδικασία των ασφαλιστικών μέ¬ 
τρων είναι, μεταξύ άλλων, η αποτροπή άμεσα επικείμενου 
κινδύνου ανεπανόρθωτης βλάβης στον αιτούντα ή στο 
δημόσιο συμφέρον. Η ανεπανόρθωτη βλάβη, έννοια γνω¬ 
στή στο Διοικητικό Δίκαιο και ρυθμιζόμενη ειδικώς στα 
άρθρα 200-205 του νέου Κώδικα Διοικητικής Δικονομίας 
και στο άρθρο 52 π.δ. 18/1989, προϋποθέτει απειλούμενη 
ζημία του αιτούντος, της οποίας η επανόρθωση θα είναι 
αδύνατη ή ιδιαίτερα δυσχερής σε περίπτωση ευδοκίμη¬ 
σης του ενδίκου βοηθήματος που ασκείται κατά την τα¬ 
κτική διαδικασία. Δεν αρκεί, δηλαδή, η πιθανολόγηση 
απλής χρηματικής ζημίας του αιτούντος, αλλά απαιτείται 
να συντρέχει ιδιαίτερη οικονομική δυσχέρεια, η οποία να 
μπορεί να αποβεί καταστρεπτική για τον αιτούντα ή να 
επιφέρει ισχύ ρό οικονομικό κλονισμό του (ΕΑ 218/111/2002 
και ΕπΑνΣτΕ 484/2001, Αρμ. 2002, 112.). Σε περίπτωση 
που δεν πιθανολογείται η ύπαρξη τέτοιας βλάβης η αίτη¬ 
ση απορρίπτεται ως ουσιαστικά αβάσιμη (ΕΑ 266/ΐν/ 
2004, 251/111/2003, 250/111/2003, 247/111/2003, 240/111/2003, 
239/111/2003, 230/111/2003, 26/11/1998, 124/1998). 

V 4β. Από τα συλλεχθέντα και προσκομισθέντα στοιχεία 

πιθανολογήθηκαν ότι: (α) Ο έντυπος τύπος που διακινεί η 
ΑΡΓΟΣ μέσω της υποπράκτορά της, ΠΑΠΑΔΕΛΟΥ, στο 
Νομό Φθιώτιδας και ειδικότερα στην Λαμία, όπου βρίσκε¬ 
ται το περίπτερο της απούσας, φαίνεται να καλύπτει (ί) 
ποσοστό της αξίας των καθαρών πωλήσεων 

έντυπου τύπου της απούσας, αλλά και της προμήθειας 
που αυτή λαμβάνει από την διακίνηση τύπου, (ϋ) ποσοστό 
άνω του [...]% των συνολικών ακαθαρίστων εσόδων της 
και (ίϋ) ποσοστό άνω του [...]% των συνολικών κερδών 
της, (β) Η κοινή άποψη της Ε.Ι.Η.Ε.Α και της Επιτροπής 
άρθ.3 ότι: «Το ισχυρό ενδιαφέρον των ιδιοκτητών κατα¬ 
στημάτων ψιλικών ή περιπτέρων να διαθέτουν Τύπο δεν 
οφείλεται στο ότι το κέρδος από την πώλησή του είναι με¬ 
γάλο. Το αντίθετο: στις περισσότερες περιπτώσεις, το 
κέρδος αυτό ..., ανέρχεται σε ποσοστό 6%-10%, τη στιγ¬ 
μή που το ποσοστό του κέρδους τους από τη διάθεση άλ¬ 
λων προϊόντων κυμαίνεται από 25-50%. Επιθυμούν να δια- 

θέτουν Τύπο διότι αποτελεί μέσο προσέλκυσης πελατών 
(«κράχτη»), αφού αυτός που αγοράζει εφημερίδες [και 
περιοδικά] αγοράζει συνήθως και άλλα αγαθά», επιβεβαι¬ 
ώνει τους ισχυρισμούς της απούσας ότι η άρνηση πώλη¬ 
σης εκ μέρους των καθών θα έχει δυσμενείς συνέπειες για 
την εν γένει λειτουργία του περιπτέρου της, αφού η δια¬ 
κοπή της προμήθειας αυτού με έντυπα έχει άμεσο αντί¬ 
κτυπο στη συνολική οικονομική πορεία της απούσας με 
την απώλεια σημαντικού αριθμού πελατών και την πα¬ 
ράλληλη μείωση των πωλήσεώντης και στα λοιπά προϊό¬ 
ντα που διαθέτει και που συνιστούν «αγορές ευκαιρίας», 
αφού είναι γενικώς παραδεκτό ότι ο μέσος καταναλωτής 
από το περίπτερο που θα προμηθευτεί την εφημερίδα και 
το περιοδικό του, θα αγοράσει και τα τσιγάρα του και άλ¬ 
λα προϊόντα που ικανοποιούν ανάγκες που προκύπτουν 
από στιγμιαία παρόρμηση (π.χ. τσίχλες, αναψυκτικά κ.ά.). 

V 4γ. Στη Σύμβαση μεταξύ των δύο καθών αναφέρεται ότι 
η υποπράκτορας πρέπει να διανέμει τον τύπο, σε επιλεγ¬ 
μένα σημεία πώλησης κατόπιν εντολής και οδηγιώντης ΑΡ¬ 
ΓΟΣ και του Εκδότη, υποχρεούται δε, μετά από έγγραφη 
έγκριση ή οδηγία της ΑΡΓΟΣ, να αυξομειώνει τον αριθμό 
των σημείων πώλησης τύπου, ανάλογα με τις εκάστοτε δια- 
μορφούμενες συνθήκες της αγοράς. Στους όρους που πε¬ 
ριλαμβάνονται στη Σύμβαση δεν αναφέρεται υποχρέωση 
του υποπράκτορα να αναλαμβάνει ευθύνη σε περίπτωση 
μη εκπλήρωσης των υποχρεώσεων των τελικών σημείων 
πώλησης. Πέραντων συμβατικών αυτώνόρων σύμφωνα με 
τη νομοθεσία, η οποία διέπειτη διανομή του τύπου, η δια¬ 
κοπή της προμήθειας τύπου προϋποθέτει ανάκληση της 
άδειας τύπου απάτην Επιτροπή άρθ.3. 

V 4ε. Η εγγύτητα των άλλων περιπτέρων που δρα¬ 
στηριοποιούνται στην ίδια με την αιτούσα σχετική γεω¬ 
γραφική αγορά και οι σχέσεις (πελατειακές και φιλικές) 
που αναπτύσσονται μεταξύ των περιπτερούχων και 
των πελατών που πραγματοποιούν καθημερινά αγορές 
από αυτούς (εφημερίδες, τσιγάρα, κ.λπ. προϊόντα), ει¬ 
δικά στις επαρχιακές πόλεις, αποτελούν σημαντικό 
ανασταλτικό παράγοντα για την ανάκτηση των πελα¬ 
τών που θα χάσει η αιτούσα, και οι οποίοι σε αναζήτη¬ 
ση της εφημερίδας της επιθυμίας τους θα αναγκα- 
σθούν να στραφούν σε άλλες πηγές προμήθειας (περί¬ 
πτερα) για μακρό χρονικό διάστημα, καθώς επίσης και 
για την επανόρθωση της βλάβης που η αιτούσα αναμέ¬ 
νεται να υποστεί. 

V 4στ. Από τα στοιχεία που η αιτούσα προσκόμισε, πι¬ 
θανολογήθηκε ότι: (α) Η οικονομική της δραστηριότητα 
δεν περιορίζεται στην πώληση μόνον των εφημερίδων 
που διακινεί η ΑΡΓΟΣ και η υποπράκτοράς της ΠΑΠΑΔΕ- 
ΛΟΥ, αλλά (ί) πωλεί και τις εφημερίδες που διακινεί η ΕΥ¬ 
ΡΩΠΗ, η οποία και συνεχίζει να την προμηθεύει, (ϋ) και 
άλλα προϊόντα (τσιγάρα, ζαχαρώδη, αναψυκτικά κ.λπ.). 
(β) Η πορεία της απούσας την περίοδο 2000-2004 ήταν 
ανοδική. Δεδομένου δετού γεγονότος ότι: (ί) η διακοπή 
συνεργασίας της με την πρώτη των καθών έλαβε χώρα 
ουσιαστικά τον Νοέμβριο 2004, οπότε δεν επηρέασε ση¬ 
μαντικά τα οικονομικά στοιχεία του έτους 2004, (ϋ) από 
τα οικονομικά στοιχεία που προσκόμισε η αιτούσα για το 
1 ο τρίμηνο του 2005, δεν καθίσταται εφικτό να εξαχθούν 
ασφαλή συμπεράσματα σχετικά με το μέγεθος της οικο¬ 
νομικής βλάβης που υπέστη η αιτούσα τους μήνες μετά 
την διακοπή της συνεργασίας της με τις καθών και για την 
σημαντική παράλληλη μείωση των πωλήσεώντης σε άλ¬ 
λα προϊόντα, όπως π.χ. τα τσιγάρα. Πέραν της βλάβης 
την οποία η αιτούσα επικαλείται, από 18/03/2005 η πρώ¬ 
τη καθής επανέλαβε την προμήθεια εντύπων στο συγκε¬ 


κριμένο σημείο πώλησης, γεγονός το οποίο κατά την 
ακροαματική διαδικασία και η αιτούσα συνομολόγησε. Η 
καθής δε έχει ήδη προσφύγει στην Επιτροπή του άρθρου 
3 με αίτημα την ανάκληση της άδειας πώλησης εντύπων 
απάτην αιτούσα. 

V 4ζ. Συνεπώς, συνεκτιμώντας όλα τα ανωτέρω, η Επι¬ 
τροπή κρίνει ότι δεν πληρούται η δεύτερη προϋπόθεση 
λήψης ασφαλιστικών μέτρων, αφού από τα προσκομισθέ- 
ντα στοιχεία πιθανολογείται μεν η χρηματική ζημία της αι- 
τούσας, αλλά δεν τεκμηριώνεται ότι συντρέχει ιδιαίτερη 
οικονομική δυσχέρεια, η οποία μπορεί να αποβεί κατα¬ 
στρεπτική γι’ αυτήν ή να επιφέρει ισχυρό και μη επανορ- 
θώσιμο οικονομικό κλονισμό της, ενόψει μάλιστα του γε¬ 
γονότος ότι η επανάληψη της προμήθειας εντύπων στην 
αιτούσα από 18/03/2005 περιορίζει, προς το παρόν του¬ 
λάχιστον, την όποια πιθανολογούμενη οικονομική βλάβη 
της στην περίοδο από 3.12.2004 έως 18.3.2005. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει ως ουσιαστικά αβάσιμη την υπ’ αριθμ. 
πρωτ. 831/18.2.2005 αίτηση της εταιρείας Β. ΠΑΠΑΓΕ- 
ΩΡΓΙΟΥ - Δ. ΑΝΑΣΤΑΣΟΠΟΥΛΟΣ Ο.Ε. για τη λήψη ασφα¬ 
λιστικών μέτρων κατάτων εταιριών ΑΦΟΙ Γ. ΠΑΠΑΔΕΛΟΥ 
Ο.Ε. και ΑΡΓΟΣ ΑΝΩΝΥΜΗ ΕΤΑΙΡΙΑ ΜΕΛΕΤΩΝ, ΑΝΤΙ¬ 
ΠΡΟΣΩΠΕΙΩΝ, ΔΙΑΧΕΙΡΙΣΕΩΝ, ΠΡΑΚΤΟΡΕΥΣΕΩΝ ΚΑΙ 
ΜΕΤΑΦΟΡΩΝ. 

Η απόφαση εκδόθηκε την 5η Ιουλίου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας 

ΣΠΥΡΙΔΩΝ ΖΗΣΙΜΟΠΟΥΛΟΣ ΑΙΚΑΤ. ΤΡΙΒΕΛΗ 

-♦- 

( 2 ) 

Συμπληρωματική Εισήγηση της Γραμματείας, με υπ’ αριθμ. 
πρωτ. 2102/15.4.2005, σύμφωνα με την υπ’ αριθμ. 
277/ΐν/2005 Απόφαση της Επιτροπής Ανταγωνισμού, 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 
(ΑΠΟΦΑΣΗ 1 Αριθμ. 283/ΐν/2005) 

Συνεδρίασε στην αίθουσα συνεδριάσεων του 1ου ορό¬ 
φου των Γ ραφείων της, την 3η Ιουνίου 2005, ημέρα Πα¬ 
ρασκευή και ώρα 12:00, με την εξής σύνθεση: 

Πρόεδρος: Σπυρίδων Ζησιμόπουλος 

Μέλη: Νικόλαος Γεράσιμος 

Νικόλαος Καραμητσάνης, κωλυομένου του τακτι¬ 
κού Θεόδωρου Δεληγιαννάκη, 

Παναγιώτης Μαντζουράνης, 

Κωνσταντίνος Ηλιόπουλος, 

Λεωνίδας Νικολούζος, 

Απόστολος Ρεφενές, κωλυομένου του τακτικού 
Ιωάννη Κατσουλάκου και 
Γ εώργιος Τ ριανταφυλλάκης. 


1 Από την παρούσα απόφαση έχουν παραλειφθεί, σύμφωνα 
με το άρθρο 23 παρ. 7 του Κανονισμού Λειτουργίας και Διαχείρι¬ 
σης της Επιτροπής Ανταγωνισμού (ΦΕΚ 361/Β'/4.4.2001), τα 
στοιχεία εκείνα, τα οποία κρίθηκε ότι αποτελούν επιχειρηματικό 
απόρρητο. Στη θέση των στοιχείων που έχουν παραλειφθεί 
υπάρχει η ένδειξη [...]. 

Όπου ήταν δυνατό τα στοιχεία που παραλείφθηκαν αντικατα- 
στάθηκαν με ενδεικτικά ποσά και αριθμούς ή με γενικές περι¬ 
γραφές (εντός [...]). 

Γραμματέας : Ηλιάνα Κούτρα, κωλυόμενης της τακτι¬ 
κής Αλεξάνδρας-Μαρίας Ταραμπίκου. 

Θέμα της Συνεδριάσεως ήταν η υπ’ αριθμ. πρωτ. 
2102/15.4.2005 συμπληρωματική Εισήγηση, σύμφωνα με 
την 277/ΐν/2005 Απόφαση της Επιτροπής Ανταγωνισμού, 
ως προς το ύψος του προς επιβολή προστίμου προς τον 
ΣΥΝΔΕΣΜΟ ΕΠΙΧΕΙΡΗΣΕΩΝ ΣΟΥΠΕΡ ΜΑΡΚΕΤ ΕΛΛΑ¬ 
ΔΟΣ για παράβαση του άρθρου 1 παρ. 1 του ν. 703/1977, 
όπως ισχύει, και 81 παρ. 1 ΣυνθΕΚ καθώς επίσης και προς 
τις εταιρείες ΑΤΛΑΝΤΙΚ ΣΟΥΠΕΡ ΜΑΡΚΕΤ ΑΝΩΝΥΜΗ 
ΕΜΠΟΡΙΚΗ ΕΤΑΙΡΕΙΑ, ΑΔΕΛΦΟΙ ΒΕΡΟΠΟΥΛΟΙ ΑΝΩΝΥ¬ 
ΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ ΑΕ, Δια¬ 
μαντής Μασούτης Α.Ε. ΣΟΥΠΕΡ ΜΑΡΚΕΤ, ΜΕΤΡΟ Ανώ¬ 
νυμος Εμπορική και Βιομηχανική Εταιρία Ειδών Διατρο¬ 
φής & Οικιακής Χρήσης, I. &Σ. ΣΚΛΑΒΕΝΙΤΗΣ ΑΝΩΝΥΜΗ 
ΕΜΠΟΡΙΚΗ ΕΤΑΙΡΙΑ, ΤΡΟΦΙΝΟ Ανώνυμη Βιομηχανική και 
Εμπορική Εταιρεία Ειδών Σούπερ Μάρκετ και ΑΛΦΑ ΒΗ¬ 
ΤΑ ΒΑΣΙΛΟΠΟΥΛΟΣ ΑΝΩΝΥΜΗ ΕΤΑΙΡΕΙΑ για παράβαση 
του άρθρου 1 παρ. 1 του ιδίου ως άνω νόμου και 81 παρ. 
1 της ως άνω Συνθήκης, κατόπιν αυτεπάγγελτης έρευνας 
στον κλάδο επιχειρήσεων λιανικής πώλησης ειδών σού¬ 
περ μάρκετ που διεξήγαγε η Γραμματεία. 

Στη συνεδρίαση παρέστησαν: α) Γιατον ΣΥΝΔΕΣΜΟ ΕΠΙ¬ 
ΧΕΙΡΗΣΕΩΝ ΣΟΥΠΕΡ ΜΑΡΚΕΤ ΕΛΛΑΔΟΣ (εφεξής και 
ΣΕΣΜΕ) ο νόμιμος εκπρόσωπός του Παντελής Παντελιά- 
δης, μετά των πληρεξουσίων δικηγόρων Δημήτρη Τζουγα- 
νάτου και Γιώργου Γιαννόπουλου, β) Γιατην εταιρεία ΑΤΛΑ- 
ΝΤΙΚ ΣΟΥΠΕΡ ΜΑΡΚΕΤ ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ 
(εφεξής ΑΤΛΑΝΤΙΚ), ο νόμιμος εκπρόσωπός της Εμμανου¬ 
ήλ Αποστόλου, Πρόεδρος του Δ.Σ. αυτής μετά του πληρε¬ 
ξουσίου δικηγόρου, Δημήτρη Μαγκλάρα, γ) Γ ια την εται¬ 
ρεία ΑΔΕΛΦΟΙ ΒΕΡΟΠΟΥΛΟΙ ΑΝΩΝΥΜΟΣ ΕΜΠΟΡΙΚΗ ΚΑΙ 
ΒΙΟΜΗΧΑΝΙΚΗ ΕΤΑΙΡΕΙΑ ΑΕ (εφεξής ΒΕΡΟΠΟΥΛΟΣ), ο 
πληρεξούσιος δικηγόρος της, Δημήτρης Γ αλάνης, δ) Γ ια 
την εταιρεία Διαμαντής Μασούτης Α.Ε. ΣΟΥΠΕΡ ΜΑΡΚΕΤ 
(εφεξής Διαμαντής Μασούτης Α.Ε), οι πληρεξούσιοι δικη- 
γόροιτης, Ελευθέριος Σκαλίδης και ΙωάννηςΔρυλλεράκης, 
ε) Για την εταιρεία ΜΕΤΡΟ Ανώνυμος Εμπορική και Βιομη¬ 
χανική Εταιρία Ειδών Διατροφής & Οικιακής Χρήσης (εφε¬ 
ξής ΜΕΤΡΟ), ο πληρεξούσιος δικηγόρος της Δημήτρης 
Μαγκλάρας, στ) Γ ια την εταιρεία I. &Σ. ΣΚΛΑΒΕΝΙΤΗΣ ΑΝΩ¬ 
ΝΥΜΗ ΕΜΠΟΡΙΚΗ ΕΤΑΙΡΙΑ (εφεξής ΣΚΛΑΒΕΝΙΤΗΣ), ο νό¬ 
μιμος εκπρόσωπός της Γρηγόριος Παπαδόπουλος, Διευ- 
θύνων Σύμβουλος αυτής μετά των πληρεξουσίων δικηγό¬ 
ρων, Ιωάννη Δρυλλεράκη και Εμμανουήλ Δρυλλεράκη, ζ) 
Για την εταιρεία ΤΡΟΦΙΝΟ Ανώνυμη Βιομηχανική και Εμπο¬ 
ρική Εταιρεία Ειδών Σούπερ Μάρκετ (εφεξής ΤΡΟΦΙΝΟ), ο 
πληρεξούσιος δικηγόρος της, Ιωάννης Παϊταζόγλου και η) 
Για την εταιρεία ΑΛΦΑ ΒΗΤΑ ΒΑΣΙΛΟΠΟΥΛΟΣ ΑΝΩΝΥΜΗ 
ΕΤΑΙΡΙΑ (εφεξής ΑΒ ΒΑΣΙΛΟΠΟΥΛΟΣ), ο νόμιμος εκπρό¬ 
σωπός της Κων/νος Μαχαίρας, Γενικός Διευθυντής αυτής 
μετά των πληρεξουσίων δικηγόρων, Αναστασίας Δρίτσα και 
Αγγελικής Κανελλοπούλου. 

Στην αρχή της συνεδρίασης ο λόγος δόθηκε στην Γενική 
Εισηγήτρια, Σοφία Καμπερίδου, η οποία ανέπτυξε την γρα¬ 
πτή εισήγηση της Γραμματείας και λαμβανομένων υπόψη 
όσων αναφέρονται στο σκεπτικό της εισήγησης, πρότεινε: 

«1) Να επιβληθεί στο ΣΥΝΔΕΣΜΟ ΕΠΙΧΕΙΡΗΣΕΩΝ ΣΟΥ¬ 
ΠΕΡ ΜΑΡΚΕΤ ΕΛΛΑΔΟΣ πρόστιμο ύψους δεκαπέντε εκα¬ 
τομμυρίων (15.000.000) ευρώ. 

2) Να επιβληθεί στις εταιρείες πρόστιμο ύψους: 

- ΑΤΛΑΝΤΙΚ Α.Ε.: 268.800 ευρώ 

-ΑΔΕΛΦΟΙ ΒΕΡΟΠΟΥΛΟΙ Α.Ε.Β.Ε. : 332.531 ευρώ 

-Διαμαντής Μασούτης Α.Ε. ΣΟΥΠΕΡ ΜΑΡΚΕΤ: 217.365 
ευρώ 

- ΜΕΤΡΟ ΑΝΩΝΥΜΗ ΕΜΠΟΡΙΚΗ & ΒΙΟΜΗΧΑΝΙΚΗ 
ΕΤΑΙΡΕΙΑ: 211.375ευρώ 

-1. & Σ. ΣΚΛΑΒΕΝΙΤΗΣ Α.Ε.Ε.: 382.403 ευρώ 


- ΤΡΟΦΙΝΟ Α.Β.Ε.Ε. ΑΝΩΝΥΜΗ ΚΑΙ ΒΙΟΜΗΧΑΝΙΚΗ ΚΑΙ 
ΕΜΠΟΡΙΚΗ ΕΤΑΙΡΕΙΑ ΕΙΔΩΝ 5υΡΕΒ ΜΑΒΚΕΤ3 : 6.000 
ευρώ 

- ΑΛΦΑ ΒΗΤΑ ΒΑΣΙΛΟΠΟΥΛΟΣ Α.Ε. δυΡΕΒ ΜΑΒΚΕΤ3 : 
450.774 ευρώ, 

3) Να υποχρεωθεί ο ως άνω Σύνδεσμος και Εταιρείες να 
παραλείψουν στο μέλλον οιασδήποτε μορφής σύμπραξη 
που έχει ως αντικείμενο ή αποτέλεσμα την παρακώλυση, 
τον περιορισμό ή την νόθευση του ανταγωνισμού. 

4) Να απειληθεί κατά του ως άνω Συνδέσμου πρόστιμο 
ύψους τριάντα εκατομμυρίων (30.000.000) ευρώ και 
ύψους τριών εκατομμυρίων (3.000.000) ευρώ σε εκάστη 
των ανωτέρω Εταιρειών, σε περίπτωση επανάληψης των 
αναφερομένων στο διατακτικό της υπ’ αριθμ. 277/ΐν/2005 
απόφασή Σας παραβάσεων.» 

Στην συνέχεια, το λόγο έλαβαν οι ανωτέρω πληρεξού¬ 
σιοι δικηγόροι του ΣΕΣΜΕ και των ανωτέρω εταιρειών, οι 
οποίοι ανέπτυξαν τις θέσεις αυτών, έδωσαν διευκρινί¬ 
σεις, απάντησαν σε ερωτήσεις που τους υπέβαλαν ο Πρό¬ 
εδρος και τα Μέλη της Επιτροπής και ζήτησαν να μην γί¬ 
νει δεκτή η πρόταση της Γ ραμματείας και να απευθυνθεί 
σύσταση προς τον ΣΕΣΜΕ και τις ανωτέρω εταιρείες, 
αναφερόμενοι και στα υπομνήματα που θα καταθέσουν. 

Ολοκληρωθείσας της συζητήσεως, ο Πρόεδρος της 
Επιτροπής κατόπιν αιτήματος των ενδιαφερομένων έδω¬ 
σε προθεσμία έως την Παρασκευή 10η Ιουνίου 2005, προ- 
κειμένου να καταθέσουν τα υπομνήματάτους. 

Η Επιτροπή Ανταγωνισμού συνήλθε σε διάσκεψη την 
17η Ιουνίου 2005 ημέρα Παρασκευή και ώρα 12:00 την 
οποία συνέχισε την 27η Ιουνίου 2005, ημέρα Δευτέρα και 
ώρα 14:00, στην ίδια ως άνω αίθουσα και αφού έλαβε υπό¬ 
ψη τα στοιχεία του σχετικού φακέλου, την εισήγηση της 
Γ ραμματείας, τις απόψεις που διατύπωσαν, προφορικώς 
και εγγράφως και τα υπομνήματα που κατέθεσαν οι εν¬ 
διαφερόμενος εταιρίες και την ενώπιον της Επιτροπής εν 
γένει συζήτηση της υποθέσεως: 

ΣΚΕΦΘΗΚΕ ΩΣ ΕΞΗΣ: 

Σύμφωνα με το άρθρο 9 παρ. 1 και 2 του ν.703/1977 «1. Η 
Επιτροπή Ανταγωνισμού, αν διαπιστώσει, είτε αυτεπάγγελ- 
τα είτε κατόπιν καταγγελίας είτε κατόπιν αιτήσεως του 
Υπουργού Ανάπτυξης για διεξαγωγή σχετικής έρευνας, πα¬ 
ράβαση των άρθρων 1 παρ. 1,2 μπορεί με απόφασή της : 

α) να απευθύνει στις ενδιαφερόμενος επιχειρήσεις ή 
ενώσεις επιχειρήσεων συστάσεις να παύσουν την παρά¬ 
βαση, 

β) να υποχρεώσει τις ενδιαφερόμενος επιχειρήσεις να 
παύσουν την παράβαση και να παραλείψουν αυτή στο 
μέλλον, 

γ) να απειλήσει πρόστιμο ή χρηματική ποινή ή και τα δύο 
στηνπερίπτωσησυνέχισηςήεπανάληψηςτηςπαράβασης, 

δ) να θεωρήσει ότι κατέπεσε το πρόστιμο ή η χρηματική 
ποινή ή και τα δύο, όταν με απόφαση της βεβαιώνεται η 
συνέχιση ή επανάληψη, 

ε) να επιβάλλει πρόστιμο στις επιχειρήσεις ή ενώσεις 
επιχειρήσεων που υπέπεσαν στην παράβαση. 

2. Το κατάτηνπροηγούμενη παράγραφο επιβαλλόμενο 
ή απειλούμενο πρόστιμο μπορεί να φτάνει μέχρι ποσο¬ 
στού δεκαπέντε τοις εκατό (15%) των ακαθαρίστων εσό- 
δωντης επιχείρησης της τρέχουσας ή της προηγούμενης 
της παράβασης χρήσης. Γ ια τον καθορισμό του ύψους 
του προστίμου πρέπει να λαμβάνονται υπόψη η σοβαρό¬ 
τητα και η διάρκεια της παράβασης. Η κατά την προηγού¬ 
μενη παράγραφο προβλεπόμενη χρηματική ποινή ανέρ¬ 
χεται μέχριτου ποσού των δύο εκατομμυρίων (2.000.000) 
δραχμών για κάθε ημέρα καθυστέρησης συμμόρφωσης 
προς την απόφαση και από την ημερομηνία που θα ορίσει 
η απόφαση». 

Καταρχάς, αναφορικά με την τηρηθείσα ενώπιον της 
Επιτροπής διαδικασία, λεκτέα τα εξής: Η προβληθείσα 
από τις καθών επιχειρήσεις ένσταση ακυρότητας της δια¬ 
δικασίας λόγω παραβίασης του δικαιώματος άμυνας 
εξαιτίας του ότι η Επιτροπή εξέδωσε πρώτα την απόφα¬ 
ση, με την οποία διαπίστωσε τις παραβάσεις των άρθρων 
1 παρ. 1 του ν.703/1977, όπως ισχύει και 81 παρ. 1 της 
ΣυνθΕΚ και στη συνέχεια με ξεχωριστή απόφαση κρίνει 
επί της επιβολής των κυρώσεων, απορρίπτεται διότι ο 
ν.703/1977, όπως ισχύει δεν απαγορεύει στην Επιτροπή 
την εξέταση χωριστά της παράβασης των ουσιαστικών 
διατάξεων προστασίας του ανταγωνισμού από την επιβο¬ 
λή των προστίμων, αρκεί να έχουν τηρηθεί κάθε φορά οι 
διατάξεις περί της διαδικασίας που προβλέπονται τόσο 
στο ν.703/1977, όπως ισχύει (άρθρα 3,8,8β, 9 και 12) όσο 
και στον Κανονισμό Λειτουργίας και Διαχείρισης της Επι¬ 
τροπής Ανταγωνισμού (ΚΥΑ963/30.3.2001 άρθρα 10επ.). 

Ούτε όμως επίτης ουσίας εθίγη το δικαίωμα ακρόασης, 
δεδομένου ότι οι συμμετέχουσες επιχειρήσεις στη συζή¬ 
τηση της υπό κρίση υπόθεσης ενώπιοντης Επιτροπής, νο- 
μίμως κλητεύθηκαν και έλαβαν μέρος σε αυτές μετά των 
πληρεξουσίων δικηγόρωντους, αναπτύσσοντας αναλυτι- 
κώς τις θέσεις τους, προφορικώς και εγγράφως, γνωρί¬ 
ζοντας ευθύς εξαρχής σαφώς τις κατηγορίες που τους 
βάρυναν, τις πράξεις που τους καταλογίζονταν και τις κυ¬ 
ρώσεις που προβλέπονται από την κείμενη νομοθεσία. 
Συνεπώς, ούτε το δικαίωμα ακρόασης, ούτε της παρά¬ 
στασης με δικηγόρο εθίγη, ούτε οποιοδήποτε από όσα δι¬ 
καιώματα προβλέπει ο ν.703/1977, όπως ισχύει, (παράβα¬ 
λε σχετικά και απόφαση Διοικ.Εφ.ΑΘ. υπ’ αριθμ. 
3734/2003 «Η προσφεύγουσα προβάλλει ότι η εισήγηση 
συγκεκριμένου ύψους προστίμου από μέρους της Γραμ¬ 
ματείας της Επιτροπής συνιστά παραβίαση της αρχής 
της προηγούμενης ακρόασης του διοικουμένου, την 
οποία κατοχυρώνει η διάταξη του άρθρου 20 παρ. 2 του 
Συντάγματος. Ο πιο πάνω ισχυρισμός πρέπει επίσης να 
απορριφθεί ως αβάσιμος, διότι εκτελεστή διοικητική πρά¬ 
ξη βλαπτική για την προσφεύγουσα αποτελεί μόνο η προ¬ 
σβαλλόμενη απόφαση της Επιτροπής Ανταγωνισμού, 
πριν από την έκδοση της οποίας η προσφεύγουσα ανέ¬ 
πτυξε προφορικώς και εγγράφως τις απόψεις της για όλα 
τα αμφισβητούμενα ζητήματα»). 

Αναφορικά με τις κυρώσεις που πρέπει να επιβληθούν 
για τις διαπιστωθείσες από την Επιτροπή Ανταγωνισμού 
με την υπ’ αριθμ. 277/ΐν/2005 απόφασή της παραβάσεις, 
λεκτέα τα εξής: 

Ο ΣΕΣΜΕ αποτελεί ένωση επιχειρήσεων σύμφωνα με 
την έννοια του ν. 703/1977, όπως αναλυτικά αναφέρεται 
στην ως άνω υπ’ αριθμ. 277/ΐν/2005 απόφαση, η δε κρι- 
θείσα με την ως άνω απόφαση παράβασή του υπόκειται 
τόσο στο ελληνικό όσο και στο κοινοτικό δίκαιο. 

Σύμφωνα με το ανωτέρω αναφερθέν άρθρο 9 του 
ν.703/1977 και την Ανακοίνωση της Ευρωπαϊκής Επιτρο¬ 
πής της 14.1.1998 - Κατευθυντήριες γραμμές για τον υπο¬ 
λογισμό των προστίμων - για τον καθορισμό του ύψους 
του προστίμου η Επιτροπή Ανταγωνισμού λαμβάνει υπό¬ 
ψη της τη σοβαρότητα και τη διάρκεια της παράβασης. 

Η σοβαρότητα της παράβασης εκτιμάται με βάση το χα¬ 
ρακτήρα της παράβασης και την έκταση της σχετικής γε¬ 
ωγραφικής αγοράς. Στην προκειμένη περίπτωση, η Επι¬ 
τροπή Ανταγωνισμού με την ως άνω υπ’ αριθμ. 
277/ΐν/2005 απόφασή της, έκρινε κατά πλειοψηφία ότι η 
παράβαση αποτελούσε παρέμβαση στη διαμόρφωση των 
τιμών, η δε γεωγραφική της εμβέλεια κάλυπτε όλη την Ελ¬ 
ληνική επικράτεια. Πρόκειται επομένως για σοβαρή πα¬ 
ράβαση. Στην ίδια απόφαση, η Επιτροπή Ανταγωνισμού 
δέχθηκε ότι η διάρκεια της παράβασης ήταν τουλάχιστον 
έξι μήνες, δεδομένου ότι κατά δήλωση των μερών, ο κα¬ 


τάλογος που κατήρτισε ο ΣΕΣΜΕ ίσχυσε και εφαρμόσθη¬ 
κε από όλους τουλάχιστον για το πρώτο εξάμηνο του 
2002 . 

Περαιτέρω, η αντιανταγωνιστική αυτή συμπεριφοράτου 
ΣΕΣΜΕ κρίθηκε ικανή να προξενήσει ζημία στους λοιπούς 
οικονομικούς παράγοντες της αγοράς. Όπως αναφέρεται 
ρητά στην απόφαση «Με την ενιαία εφαρμογή του κατα¬ 
λόγου, επιβραβεύονται εκείνες οι επιχειρήσεις που δεν 
επιθυμούν ή δεν μπορούν να ανταγωνιστούν στη συγκε¬ 
κριμένη αγορά, τιμωρούνται όμως αναπόφευκτα οι επιχει¬ 
ρήσεις που βελτιώνοντας τις λειτουργικές τους δαπάνες ή 
τη διάρθρωση του κεφαλαίου τους ή τις υπηρεσίες που 
παρείχαν προς τους προμηθευτές τους, θα μπορούσαν να 
μεταφέρουν το όφελος αυτό στον καταναλωτή». 

Όσον αφορά στον πραγματικό αντίκτυπο που είχε η εν 
λόγω αντιανταγωνιστική συμπεριφορά στην αγορά, αυ¬ 
τός εξετάζεται μόνο εφόσον είναι δυνατόν να υπολογι- 
σθεί. Σε κάθε περίπτωση όπως αναφέρεται στην ως άνω 
απόφαση, ο ΣΕΣΜΕ εξέφρασε ρητά τη βούλησή του να 
επιβάλει στα μέλη του και στους προμηθευτές των μελών 
του τον κατάλογο ποσοστών εκπτώσεων επί τιμολογίου, 
επιβλέποντας στη συνέχεια την πιστή τήρησή του. 

Όπως δε αναφέρει η Ευρωπαϊκή Επιτροπή στην από¬ 
φασή της ΒθΙρίαπ αΐΌάιίΘΟΙετης 24.6.2004, «δεν είναι ανά¬ 
γκη να προσμετρηθεί ο ακριβής αντίκτυπος στην αγορά, 
γιατί κάτι τέτοιο δεν είναι εύκολο να υπολογισθεί με ακρί¬ 
βεια, δεδομένου ότι υπάρχουν και άλλοι εξωτερικοί πα¬ 
ράγοντες που επιδρούν στις τιμές, πέραν της αντιαντα- 
γωνιστικής συμπεριφοράς. Το γεγονός ότι οι καθορισμέ¬ 
νες αμοιβές ίσχυσαν και εφαρμόστηκαν στην πράξη 
αναγκαία δημιούργησε τον κίνδυνο οι τιμές να διαμορ¬ 
φωθούν σε υψηλότερο επίπεδο από όταν λειτουργούσε 
ελεύθερα ο ανταγωνισμός». 

Επιπλέον, από το μέγεθος και την οικονομική ισχύ των 
εμπλεκομένων επιχειρήσεων συνάγεται ότι αυτές διέθε¬ 
ταν τις γνώσεις και τα νομικοοικονομικά μέσα που χρειά¬ 
ζονται για να μπορούν να αξιολογήσουν τον παράνομο 
χαρακτήρα της συμπεριφοράς τους και των συνεπειών 
της απάτην άποψη του δικαίου του ανταγωνισμού. 

Για τον υπολογισμό του προστίμου, το άρθρο 9 παρ. 2 
του ν. 703/1977, όπως ισχύει, αναφέρεται σε ποσοστό 
έως δεκαπέντε τοις εκατό (15%) των ακαθαρίστων εσό- 
δωντης επιχείρησης της τρέχουσας ή της προηγούμενης 
της παράβασης χρήσης. 

Η προαναφερθείσα Ανακοίνωση της Ευρωπαϊκής Επι¬ 
τροπής για τον υπολογισμό των προστίμων ορίζει ότι «το 
ύψος του προστίμου που επιβάλλεται κάθε φορά πρέπει 
να είναι τέτοιο, ώστε να έχει την ενδεδειγμένη αποτρεπτι¬ 
κή χρησιμότητα». 

Στο μέτρο που η επιμέτρηση του αποτρεπτικού χαρα¬ 
κτήρα του προστίμου είναι συνάρτηση του κέρδους που 
προσπορίζονται όσοι επωφελούνται από την εφαρμογή 
του παράνομου μέτρου, εξυπακούεται ότι κατά τον υπο¬ 
λογισμό του προστίμου πρέπει να λαμβάνονται υπόψη 
όλοι όσοι επωφελήθηκαν από την εφαρμογή του επίμα¬ 
χου μέτρου. Ως εκ τούτου, όταν επιβάλλεται πρόστιμο σε 
ένωση επιχειρήσεων, ο καθορισμός του ανωτάτου δυνα¬ 
τού ύψους του προστίμου καθίσταται δυνατός με τον συ- 
νυπολογισμό του κύκλου εργασιών των επιχειρήσεων με¬ 
λών της, όπως έχει πάγια γίνει δεκτό και από τη νομολο¬ 
γία του ΠΕΚ και του ΔΕΚ. 

Συγκεκριμένα, στην απόφαση για τις συνεκδικασθείσες 
υποθέσεις Τ-39/92 και Τ- 40/92 (απόφαση ΟΓουρθπίΘΠΙ 
άθ5 030Θ5 03Π03ΪΓΘ5, 23.2.1994, παρ. 137) το ΠΕΚ σημει¬ 
ώνει: «Πράγματι, η επιρροή που μπορεί να άσκησε μια 
ένωση επιχειρήσεων στην αγορά δεν εξαρτάται από τον 
δικό της κύκλο εργασιών, ο οποίος δεν αποτελεί συνάρ¬ 
τηση ούτε του μεγέθους, ούτε της οικονομικής ισχύος 

της, αλλά από τον κύκλο εργασιώντωνμελώντης, ο οποί¬ 
ος αποτελεί ένδειξη περί του μεγέθους και της οικονομι¬ 
κής της ισχύος». 

Οπως δε αναφέρεται ρητά και στις αποφάσεις ΔΕΚ 0- 
298/98 Μθ153-5θγΙ3 δαίθε Ογτης 16.11.2000 στην παρ. 66 
και ΠΕΚΤ-213/95 30Κ της 22.10.1997, παρ. 252, «όταν 
επιβάλλεται πρόστιμο σε ένωση επιχειρήσεων, που αυτή 
καθαυτή διαθέτει κύκλο εργασιών που συνήθως δεν αντι¬ 
στοιχεί προς το μέγεθος ή την ισχύ της στην αγορά, ο κα¬ 
θορισμός προστίμου έχοντος αποτρεπτικό χαρακτήρα 
καθίσταται δυνατός μόνον αν συνυπολογισθούν οι κύκλοι 
εργασιών των επιχειρήσεων μελών της (βλ. επίσης στην 
ίδια κατεύθυνση Μυείςυθ Οίίίυείοη ΪΓ3Π03ί5θ κατά Επι¬ 
τροπής, Συλλογή 1983, σ.1825, σκέψεις 120-121)». 

Αντίθετη ερμηνεία «θα καθιστούσε άνευ αντικειμένου 
και ανίσχυρο το άρθρο 85 παράγραφος 1, καθώς και το 
άρθρο 15 του Κανονισμού 17, καθόσον θα αρκούσε στις 
επιχειρήσεις που έχουν πολύ σημαντικό κύκλο εργασιών 
και αποφασίζουν να παραβούν το άρθρο 85 παράγραφος 
1, να συστήσουν ένωση και να επιβάλλουν, στην ένωση 
αυτή να λάβει αποφάσεις αντιβαίνουσες στην εν λόγω 
διάταξη, ώστε να μην μπορεί η Επιτροπή να επιβάλει πρό¬ 
στιμο μεγαλύτερο του 1.000.000 ΕΟΨ, ανεξαρτήτως της 
βαρύτητας της διαπραχθείσας παραβάσεως ή του μεγέ¬ 
θους των επιχειρήσεων που επωφελήθηκαν από την πα¬ 
ράβαση» (Π ΕΚ συνεκδικασθείσες υποθέσεις Τ-39/92 και 
Τ- 40/92, ΟΓουρθπίΘΠί άθδ οαάθε 03Π03ίΓθ5, 23.2.1994, 
παράγραφος 132). 

Ο τρόπος εξάλλου που το Συμβούλιο της Ε.Ε. μετέφρα¬ 
σε σε θετικό δίκαιο όλη την προγενέστερη επί του θέμα¬ 
τος νομολογία, επιβεβαιώνει την άποψη ότι όταν η παρά¬ 
βαση που διέπραξε η ένωση επιχειρήσεων συνδέεται με 
τις δραστηριότητες των μελών της, τότε το πρόστιμο δεν 
υπερβαίνει το 10% του αθροίσματος του συνολικού κύ¬ 
κλου εργασιών κάθε μέλους που συμμετέχει ενεργά στην 
αγορά που έχει επηρεασθεί από την παράβαση που διέ¬ 
πραξε η ένωση (άρθ. 23 Κανονισμού 1/2003). 

Στην προκειμένη περίπτωση ο ΣΕΣΜΕ είναι σωματείο 
μη κερδοσκοπικού χαρακτήρα που δεν αναπτύσσει επι¬ 
χειρηματική δραστηριότητα και δεν πραγματοποιεί κύκλο 
εργασιών (τα ακαθάριστα έσοδα το 2001 ανήλθαν μόλις 
σε 62.070 ευρώ). Η διαπραγματευτική του δύναμη, καθώς 
και η θέση του στην αγορά δεν είναι αυτοτελής και ανε¬ 
ξάρτητη από τα εκάστοτε μέλη του (φυσικά ή νομικά πρό¬ 
σωπα), αλλά αντιθέτως πηγάζει ευθέως από την οικονο¬ 
μική ισχύ, τη διαπραγματευτική δύναμη και θέση στην 
αγορά εκάστου των μελών του. 

Συνέπεια των ανωτέρω και με στόχο την αποτελεσματι¬ 
κή εφαρμογή του ν. 703/1977 και του άρθρου 81 ΣυνθΕΚ 
που ερείδεται σε υπέρτερο δημόσιο συμφέρον όπως ρη¬ 
τά αναφέρεται στον Κανονισμό (ΕΚ) αριθ. 1/2003 του Συμ¬ 
βουλίου της 16ης Δεκεμβρίου 2002 για την εφαρμογή των 
κανόνων ανταγωνισμού που προβλέπονται στα άρθρα 81 
και 82 της Συνθήκης, σύμφωνα με τον οποίο» η Επιτροπή 
Ανταγωνισμού και η Ευρωπαϊκή Επιτροπή, ως αρμόδιες 
για την εφαρμογή των άρθρων 81 και 82 της Συνθήκης, 
ενεργούν προς χάριντου δημόσιου συμφέροντος και συ¬ 
νεργάζονται στενά με στόχο την προάσπιση του ανταγω¬ 
νισμού «(βλ. Ανακοίνωση της Επιτροπής σχετικά με τη συ¬ 
νεργασία στο πλαίσιο του δικτύου των αρχών ανταγωνι¬ 
σμού, παρ. 1, 2004/0 101/03 και νομολογία ΔΕΚ 
ΕυΓορθπιάΗΐΙαρθ 3ΐτά 0οπ1ίπθπΐ3ΐ 03π ν. Οοιτιπηίεείοη, 
(6/72) [1973] Συλλ. Νομολ. 215 (αγγλ. έκδ.), παρ. 24, 
ΟοιτιπίθΓοίβΙ δοΙνθηίε ν. Οοπιπιίδδίοη [1974] Συλλ. Νομολ. 
(αγγλ. έκδ.) 223, παρ. 32, ΜθΙιό ν. Οοιτιπιίδδίοη, (ηο 1) 
[1977], Συλλ. Νομολ. (αγγλ. έκδ.) 1875, παρ. 20), η Επι¬ 
τροπή λαμβάνει ως βάση υπολογισμού του ύψους του 
προστίμου, το συνολικό κύκλο εργασιών των μελών του 


ΣΕΣΜΕ στην εγχώρια αγορά για το έτος 2001, ποσό που 
ανέρχεται σε 5,428 δισεκατομμύρια ευρώ. 

Λαμβάνοντας υπόψη άλατα ανωτέρω και σταθμίζοντας 
τη σοβαρότητα και διάρκεια της παράβασης, η Επιτροπή 
επιβάλλει στον ΣΕΣΜΕ πρόστιμο ύψους δεκαπέντε εκα¬ 
τομμυρίων (15.000.000) ευρώ που αντιστοιχεί σε ποσο¬ 
στό 0,28%του συνολικού κύκλου εργασιώντων μελών αυ¬ 
τού στην εγχώρια αγορά για το έτος 2001, ήτοι σε ποσο¬ 
στό κατώτερο του προβλεπόμενου από το άρθρο 9 παρ.2 
ποσοστού 15%. 

Όμως τρία μέλη της Επιτροπής διετύπωσαν την εξής 
γνώμη: 

Σύμφωνα με το άρθρο 9 του ν. 703/1977, όπως ισχύει, 
το πρόστιμο επιβάλλεται σε βάρος της επιχείρησης ή της 
ένωσης που παραβίασε τα άρθρα 1 και2του ν. 703/1977, 
υπολογίζεται δε επί των ακαθάριστων εσόδων της τρέ¬ 
χουσας ή της προηγούμενης της παράβασης χρήσης. 

Ειδικά σε ότι αφορά στην ένωση επιχειρήσεων, σύμφω¬ 
να με τη νομολογία του ΔΕΚ και του ΠΕΚ, για τον καθορι¬ 
σμό του ύψους του προστίμου μπορεί να ληφθεί υπόψη ο 
κύκλος εργασιών των μελών της εφόσον είτε τα μέλη 
έχουν μετάσχει στην παράβαση της ένωσης, είτε η ένωση 
έχει δυνάμει των εσωτερικών της κανονισμών τη δυνατό¬ 
τητα να δεσμεύει τα μέλη της υπό την έννοια προφανώς 
της οικονομικής δέσμευσης, δηλαδή της εις ολόκληρον 
και αλληλέγγυας ευθύνης κάθε μέλους για τις υποχρεώ¬ 
σεις της ένωσης, διότι εάν η δέσμευση ήταν γενικής μορ¬ 
φής θα ισοδυναμούσε με συμμετοχή στηνπαράβαση, που 
είναι η πρώτη διαζευκτικά προϋπόθεση (Υπ. 0-298/98Ρ, 
ΔΕΚ 16.11.2000 σκέψη 66, Υπ. Τ-213/95 καιΤ-18/96, ΠΕΚ 
22.10.1997 σκέψη 252, Υπ. 0-45/1985, ΔΕΚ 27.1.1987, 
σκέψη 31). Ειδικά όσον αφορά το σωματείο, στην ελληνι¬ 
κή έννομη τάξη, μπορεί να συνιστά ένωση επιχειρήσεων 
κατά το άρθρο 1 παρ. 1 του Ν. 703/1977, όπως ισχύει. Κα¬ 
τά το ελληνικό δίκαιο το σωματείο έχει νομική προσωπικό¬ 
τητα (άρθρα 78 και 83 ΑΚ). Δύο είναι οι κύριες υποχρεώ¬ 
σεις του μέλους ενός σωματείου κατά τον ελληνικό Αστι¬ 
κό Κώδικα, η υποχρέωση συμμετοχής στη λειτουργία του 
και η υποχρέωση καταβολής της εισφοράς (Παπαντωνίου, 
Γενικές Αρχέςτου Αστικού Δικαίου, 1983, σελ. 169, Γεωρ- 
γιάδης, Γενικές Αρχές Αστικού Δικαίου, 2002, σελ. 192). 

Εν προκειμένω ο ΣΕΣΜΕ έχει τη νομική μορφή του σω¬ 
ματείου. Από το Καταστατικό του, το οποίο έχει προσκο¬ 
μιστεί στο φάκελο της υπόθεσης, δεν προκύπτει οποια¬ 
δήποτε υποχρέωση των μελών του σωματείου, πλην της 
υποχρέωσης της συνδρομής-εισφοράς κατά το άρθρο 6. 
Περαιτέρω, με την υπ’ αριθμ. 277/ΐν/2005 απόφαση η Επι¬ 
τροπή Ανταγωνισμού διαπίστωσε κατά πλειοψηφία ότι η 
παράβαση του άρθρου 1 παρ. 1 του Ν.703/1977, όπως 
ισχύει και του άρθρου 81 παρ. 1 ΣυνθΕΚ αφορούσε το 
ΣΕΣΜΕ, ως ένωση επιχειρήσεων με αυτοτελή νομική προ¬ 
σωπικότητα. Επίσης, κατά την ανωτέρω απόφαση έγινε 
δεκτό ότι η μονομερής κατάρτιση τιμοκαταλόγου μπορεί 
να είχε τη μορφή «απλής σύστασης εφαρμογής» προς τα 
μέλη του ΣΕΣΜΕ (Κεφ. IV,Β, παρ. 2). 

Με βάση τις ανωτέρω διαπιστώσεις, δεν μπορεί να υπο¬ 
λογιστεί το πρόστιμο επί τη βάσει των ακαθαρίστων εσό¬ 
δων κάθε μέλους του ΣΕΣΜΕ, αλλά αποκλειστικά επί τη 
βάσει των ακαθαρίστων εσόδωντου ΣΕΣΜΕ, πρώτον, διό¬ 
τι δεν προκύπτει από το καταστατικό του ΣΕΣΜΕ ή άλλο 
έγγραφο η οικονομική δέσμευση των μελών του για πρά¬ 
ξεις ή παραλείψεις του σωματείου και δεύτερον, διότι 
στην υπ’ αριθμ. 277/ΐν/2005 απόφαση της Επιτροπής δεν 
διαπιστώνεται ότι όλα τα εκατό (100) περίπου μέλη του 
ΣΕΣΜΕ - Επιχειρήσεις Σούπερ Μάρκετ ή συγκεκριμένος 
αριθμός από αυτά είχαν την ιδέα και την πρωτοβουλία να 
συμφωνήσουν μεταξύ τους τον περιορισμό του ανταγω¬ 
νισμού και προς επίτευξη του στόχου αυτού μεταχειρί- 

σθηκαντον ΣΕΣΜΕ ως όχημα. Άλλωστε, μία τέτοια διαπί¬ 
στωση θα προϋπέθετε την εισήγηση επί του θέματος της 
αυτοτελούς παράβασης από κάθε μέλος του ΣΕΣΜΕ της 
Γραμματείας της Επιτροπής, τη χορήγηση στους καταγ- 
γελλομένους του δικαιώματος ακρόασης και τέλος την 
επί του θέματος αυτού κρίση της Επιτροπής με την από¬ 
φασή της, διαδικασία δηλαδή που εν προκειμένω δεν ακο¬ 
λουθήθηκε (παράβαλε και προηγούμενη απόφαση της 
Επιτροπής, 83/1989). 

Ούτε η επίκληση του άρθρου 23 παρ.2 του Κανονισμού 
1/2003 του Συμβουλίου της 16.12.2002 «για την εφαρμο¬ 
γή των κανόνων ανταγωνισμού που προβλέπονται στα άρ¬ 
θρα 81 και 82 της συνθήκης» μπορεί να αποτελέσει για την 
Επιτροπή Ανταγωνισμού τη νόμιμη βάση υπολογισμού 
του προστίμου σε ένωση επιχειρήσεων με βάση το άθροι¬ 
σμα του συνολικού κύκλου εργασιών κάθε μέλους, διότι, 
με βάση το ισχύον νομικό πλαίσιο (Ν.703/1977) δεν προ- 
βλέπεται τέτοια δυνατότητα, ενώ, επίσης, δεν αποδείχθη¬ 
κε ότι συντρέχουν οι ουσιαστικές προϋποθέσεις που θέ¬ 
τει η ανωτέρω διάταξη. 

Εξ άλλου δύο εκ των ανωτέρω μειοψηφισάντων μελών 
διατύπωσαν την γνώμη ότι: 

Σε κάθε περίπτωση η Γραμματεία πρέπει να ερευνήσει 
κατά πόσον οι ενέργειες όσων επιχειρήσεων συνέπραξαν 
στην πραγματοποίηση της παράβασης του ΣΕΣΜΕ ως 
προς την κατάρτιση του τιμοκαταλόγου και στην προ¬ 
σπάθεια εφαρμογής του συνιστούν εναρμονισμένη πρα¬ 
κτική, ώστε να επιβληθούν σε βάρος τους οι προβλεπό- 
μενες κυρώσεις του Νόμου. 

Όσον αφορά στην επιβολή προστίμου για τις 26.2.2004 
και 23.4.2004 συναντήσεις στο ξενοδοχείο δοίίΐθΐ, με βά¬ 
ση τα στοιχεία του φακέλου, όπως αναφέρεται στην 
υπ'αριθμ. 277/ΐν/2005 απόφαση, την πρωτοβουλία για 
την οργάνωση των συναντήσεων, ανέλαβαν από κοινού οι 
κ.κ. Κ. Μαχαίρας - Γενικός Δντής της ΑΛΦΑ ΒΗΤΑ ΒΑΣΙ- 
ΛΟΠΟΥΛΟΣ Α.Ε. - δυΡΕΒ ΜΑΒΚΕΤδ, Εμμανουήλ Απο¬ 
στόλου - Πρόεδρος Δ.Σ. της ΑΤΛΑΝΤΙΚ Α.Ε, Αριστοτέλης 
Παντελιάδης - Αντιπρόεδρος και Δ/νων Σύμβουλος της 
ΜΕΤΡΟ ΑΝΩΝΥΜΗ ΕΜΠΟΡΙΚΗ & ΒΙΟΜΗΧΑΝΙΚΗ ΕΤΑΙ¬ 
ΡΕΙΑ, Νικόλαος Βερόπουλος - Πρόεδρος του Δ.Σ. της 
ΑΔΕΛΦΟΙ ΒΕΡΟΠΟΥΛΟΙ Α.Ε.Β.Ε., Γρηγόρης Παπαδό- 
πουλος - Δ/νων Σύμβουλος της I. & Σ. ΣΚΛΑΒΕΝΙΤΗΣ 
Α. Ε.Ε. και Ιωάννης Μασούτης - Αντιπρόεδρος του Δ.Σ. της 
Διαμαντής Μασούτης Α.Ε. ΣΟΥΠΕΡ ΜΑΡΚΕΤ, ενώ στην 
δεύτερη συνάντηση παρευρέθηκε για κάποιο χρονικό 
διάστημα και ο κ. Δήμος Πάριος της ΤΡΟΦΙΝΟ Α.Β.Ε.Ε. 
ΑΝΩΝΥΜΗ ΚΑΙ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ 
ΕΙΔΩΝ δυΡΕΒ ΜΑΒΚΕΤδ. 

Λαμβάνοντας υπόψη τη σοβαρότητα της εν λόγω πα¬ 
ράβασης, όπως αναλυτικά περιγράφεται στην υπ’ αριθμ. 
277/ΐν/2005 απόφαση, συνυπολογισμένου του γεγονό¬ 
τος ότι δεν επήλθε το προσδοκούμενο από τις επιχειρή¬ 
σεις αποτέλεσμα λόγω της έγκαιρης παρέμβασης της 
Γ ραμματείας 1 της Επιτροπής Ανταγωνισμού, η Επιτροπή 
επιβάλλει ομόφωνα στις επιμέρους καθών επιχειρήσεις 
τα εξής πρόστιμα: 

- ΑΤΛΑΝΤΙΚ Α.Ε. : 430.080 ευρώ 

- ΑΔΕΛΦΟΙ ΒΕΡΟΠΟΥΛΟΙ Α.Ε.Β.Ε.: 500.713 ευρώ 

-Διαμαντής Μασούτης Α.Ε. ΣΟΥΠΕΡ ΜΑΡΚΕΤ: 347.784 

ευρώ 

- ΜΕΤΡΟ ΑΝΩΝΥΜΗ ΕΜΠΟΡΙΚΗ & ΒΙΟΜΗΧΑΝΙΚΗ 
ΕΤΑΙΡΕΙΑ: 338.201 ευρώ 

-1. & Σ. ΣΚΛΑΒΕΝΙΤΗΣ Α.Ε.Ε.: 611.844 ευρώ 

-ΤΡΟΦΙΝΟ Α.Β.Ε. Ε. ΑΝΩΝΥΜΗ ΚΑΙ ΒΙΟΜΗΧΑΝΙΚΗ ΚΑΙ 
ΕΜΠΟΡΙΚΗ ΕΤΑΙΡΕΙΑ ΕΙΔΩΝ δΨΡΕΒ ΜΑΒΚΕΤδ: 6.000 
ευρώ 


-ΑΛΦΑΒΗΤΑΒΑΣΙΛΟΠΟΥΛΟΣ Α.Ε. δυΡΕΒ ΜΑΒΚΕΤδ : 
721.240 ευρώ, 

ποσά που αντιστοιχούν περίπου σε ποσοστό 0,08% του 
συνολικού κύκλου εργασιών των επιχειρήσεων στην εγ¬ 
χώρια αγορά για το έτος 2003, ήτοι σε ποσοστό κατώτερο 
τουπροβλεπόμενουαπότο άρθρο 9 παρ.2 του ν.703/1977 
ποσοστού 15% επί των ακαθάριστων εσόδων του οικονο¬ 
μικού έτους 2003 (ενοποιημένο κύκλο εργασιών της κάθε 
επιχείρησης στην εγχώρια αγορά) εκάστης των ως άνω 
εταιρειών, πλην της εταιρείας ΤΡΟΦΙΝΟ, για την οποία το 
ποσοστό ανέρχεται σε 0,03% του συνολικού κύκλου εργα¬ 
σιών της στην εγχώρια αγορά για το έτος 2003. 

Τέλος, δεδομένου ότι καθ’ όλη τη διάρκεια της εκδίκα¬ 
σης της υπόθεσης ο ΣΕΣΜΕ και οι επιμέρους καθ’ ών επι¬ 
χειρήσεις αμφισβήτησαν οποιαδήποτε παράβαση του 
άρθρου 1 παρ. 1 του ν. 703/1977, όπως ισχύει και του άρ¬ 
θρου 81 παρ. 1 ΣυνθΕΚ, η Επιτροπή Ανταγωνισμού κρίνει 
ότι δεν συντρέχουν λόγοι μείωσης των προστίμων λόγω 
συνεργασίας τους με την Επιτροπή κατά τη διοικητική 
διαδικασία. «Τέτοια μείωση δικαιολογείται μόνο εάν η συ¬ 
μπεριφορά (τους) διευκόλυνε την εκ μέρους της Επιτρο¬ 
πής διαπίστωση της παράβασης» (απόφαση ΔΕΚ της 
16ης Νοεμβρίου 2000, υπόθεση 0-298/989 Μοίεα-δθΐΐα 
δαίθε Ογ, σκέψη 363). 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

«Η Επιτροπή : 

1) Επιβάλλει κατά πλειοψηφία στο ΣΥΝΔΕΣΜΟ ΕΠΙΧΕΙ¬ 
ΡΗΣΕΩΝ ΣΟΥΠΕΡ ΜΑΡΚΕΤ ΕΛΛΑΔΟΣ (ΣΕΣΜΕ) πρόστι¬ 
μο ύψους δεκαπέντε εκατομμυρίων (15.000.000) ευρώ. 

2) Επιβάλλει ομόφωνα στις εταιρείες πρόστιμο ύψους : 

-ΑΤΛΑΝΤΙΚ ΣΟΥΠΕΡ ΜΑΡΚΕΤ ΑΝΩΝΥΜΗ ΕΜΠΟΡΙΚΗ 

ΕΤΑΙΡΕΙΑ ΑΕ: τετρακοσίων τριάντα χιλιάδων ογδόντα 
(430.080) ευρώ 

- ΑΔΕΛΦΟΙ ΒΕΡΟΠΟΥΛΟΙ ΑΝΩΝΥΜΟΣ ΕΜΠΟΡΙΚΗ ΚΑΙ 
ΒΙΟΜΗΧΑΝΙΚΗ ΕΤΑΙΡΕΙΑ ΑΕ : πεντακοσίων χιλιάδων 
επτακοσίων δεκατριών (500.713) ευρώ 

- Διαμαντής Μασούτης Α.Ε. ΣΟΥΠΕΡ ΜΑΡΚΕΤ: τριακο- 
σίων σαράντα επτά χιλιάδων επτακοσίων ογδόντα τεσσά¬ 
ρων (347.784) ευρώ 

- ΜΕΤΡΟ ΑΝΩΝΥΜΗ ΕΜΠΟΡΙΚΗ & ΒΙΟΜΗΧΑΝΙΚΗ 
ΕΤΑΙΡΕΙΑ ΕΙΔΩΝ ΔΙΑΤΡΟΦΗΣ ΚΑΙ ΟΙΚΙΑΚΗΣΧΡΗΣΗΣΑΕ: 
τριακοσίων τριάντα οκτώ χιλιάδων διακοσίων ενός 
(338.201) ευρώ 

-1. & Σ. ΣΚΛΑΒΕΝΙΤΗΣ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ 
Α.Ε.Ε.: εξακοσίων έντεκα χιλιάδων οκτακόσιων σαράντα 
τεσσάρων (611.844) ευρώ 

-ΤΡΟΦΙΝΟ Α.Β.Ε. Ε. ΑΝΩΝΥΜΗ ΚΑΙ ΒΙΟΜΗΧΑΝΙΚΗ ΚΑΙ 
ΕΜΠΟΡΙΚΗ ΕΤΑΙΡΕΙΑ ΕΙΔΩΝ δΨΡΕΒ ΜΑΒΚΕΤδ: έξι χι¬ 
λιάδων (6.000) ευρώ 

- ΑΛΦΑ ΒΗΤΑ ΒΑΣΙΛΟΠΟΥΛΟΣ δΨΡΕΒ ΜΑΒΚΕΤδ Α.Ε.: 
επτακοσίων είκοσι μιας χιλιάδων διακοσίων σαράντα 
(721.240) ευρώ, 

3) Σε περίπτωση επανάληψης των αναφερομένων στο 
διατακτικό της υπ’ αριθμ. 277/ΐν/2005 απόφασης παρα¬ 
βάσεων απειλεί: α) κατά πλειοψηφία, πρόστιμο ύψους 
τριάντα εκατομμυρίων (30.000.000) ευρώ σε βάρος ως 
άνω Συνδέσμου και β) ομόφωνα πρόστιμο ύψους τριών 
εκατομμυρίων (3.000.000) ευρώ σε βάρος εκάστης των 
ανωτέρω Εταιρειών. 

Η απόφαση εκδόθηκε την 5η Ιουλίου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας 

ΣΠΥΡΙΔΩΝ ΖΗΣΙΜΟΠΟΥΛΟΣ ΗΛΙΑΝΑ ΚΟΥΤΡΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




